tripathysagar/odia_wiki huggingface dataset:
ରବି ନାରାୟଣ ମହାପାତ୍ର  (ଜନ୍ମ: ୪ ଜୁଲାଇ ୧୯୫୭) ଜଣେ ଭାରତୀୟ ରାଜନେତା  । ସେ ୨୦୧୨ ମସିହାରୁ ୨୦୧୮ ଯାଏଁ ରାଜ୍ୟ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ । ବର୍ତ୍ତମାନ ସେ ବିଜୁ ଜନତା ଦଳ ସହ ମିଶି ରାଜନୀତିରେ ସକ୍ରିୟ ଅଛନ୍ତି । ଶ୍ରୀ ମହାପାତ୍ର ୪ ଅପ୍ରେଲ ୨୦୧୨ରୁ ୩ ଅପ୍ରେଲ ୨୦୧୮ଯାଏଁ ରାଜ୍ୟସଭାର ସାଂସଦ ଭାବରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ ।
ସ୍ତନାଗ୍ର ସ୍ରାବ ଏକ ତରଳ ପଦାର୍ଥ ଯାହା ସ୍ତନରୁ ସ୍ୱତଃ ବାହାରେ ବା ଚିପିଲେ ବାହାରେ । ସ୍ରାବ ଦୁଧିଆ, ସ୍ୱଚ୍ଛ, ସବୁଜ, ପଚା, ରକ୍ତାକ୍ତ କିମ୍ବା ସାମାନ୍ୟ ହଳଦିଆ ହୋଇପାରେ  ଏହି ସ୍ରାବ ଗାଢ଼, ପତଳା, ଅଠାଳିଆ କିମ୍ବା ଜଳୀୟ ହୋଇପାରେ  ଗର୍ଭର ଶେଷ ଭାଗରେ ଓ ଶିଶୁ ଜନ୍ମର ପ୍ରଥମ ସପ୍ତାହରେ ସ୍ତନାଗ୍ର ସ୍ରାବ ସାଧାରଣତଃ କ୍ଷୀର ଭଳି ହୁଏ । ପ୍ରଜନନକ୍ଷମ ବୟସରେ ମହିଳାମାନଙ୍କର ସ୍ତନ ଚିପିବା ପରେ ଏହା ମଧ୍ୟ ସାଧାରଣ ହୋଇପାରେ  ଯଦି ପୁରୁଷମାନଙ୍କର ସ୍ରାବ ହେଉଥାଏ, ରକ୍ତ ମିଶ୍ରିତ ଥାଏ, କେବଳ ଗୋଟିଏ ସ୍ତନରୁ ହୁଏ, କିମ୍ବା ଏକ ସ୍ତନ ପିଣ୍ଡୁଳା, ଫୁଲା, ଲାଲ ରଙ୍ଗର କିମ୍ବା ଚର୍ମର ପରିବର୍ତ୍ତନ ସହିତ ଜଡ଼ିତ ହୁଏ ତେବେ ଏହା ଅସ୍ୱାଭାବିକ ଅଟେ  ଅସ୍ୱାଭାବିକ ନିଷ୍କାସନର କାରଣଗୁଡ଼ିକ ମଧ୍ୟରେ ଇଣ୍ଟ୍ରାଡକ୍ଟାଲ ପାପିଲୋମା, ଡକ୍ଟ ଏକ୍ଟାସିଆ, ଅବରୁଦ୍ଧ ଦୁଗ୍ଧ ନଳୀ, ସଂକ୍ରମିତ ସ୍ତନ  (ମାଷ୍ଟାଇଟିସ୍ କିମ୍ବା ସ୍ତନରେ ପୂଜ), ସ୍ତନ କର୍କଟ, କିଛି ଔଷଧ ଏବଂ ପ୍ରୋଲାକ୍ଟିନ ସ୍ତର ବୃଦ୍ଧିକାରୀ ରୋଗ ମୂଖ୍ୟତଃ ଥାଏ  ଏକ ଅଣ-ଗର୍ଭବତୀ ବା ସ୍ତନ ପାନ ନ କରାଉଥିବା ମହିଳାଙ୍କର ଭିନ୍ନ ମୂଲ୍ୟାଙ୍କନ କରାଯାଏ। ପ୍ରାୟ ଲକ୍ଷଣ ଏବଂ ପରୀକ୍ଷଣ ଉପରେ ଆଧାର କରି ଏହାର କାରଣ ନିର୍ଣ୍ଣୟ କରାଯାଇପାରେ  କମ୍ ଥାଇରଏଡ ସ୍ତର ବା ଉଚ୍ଚ ପ୍ରୋଲାକ୍ଟିନ ସ୍ତର ଅଛି କି ନାହିଁ, ଦେଖିବା ନିମନ୍ତେ ରକ୍ତ ପରୀକ୍ଷା କରାଯାଏ । ଅନ୍ୟାନ୍ୟ ପରୀକ୍ଷଣରେ ମାମ୍ମୋଗ୍ରଫି, ସ୍ତନ ଅଲଟ୍ରାସାଉଣ୍ଡ, ସ୍ତନ ବାୟୋପ୍ସି ବା ଚର୍ମ ବାୟୋପ୍ସି କରିବା ଆବଶ୍ୟକ ହୋଇପାରେ । ଏହି ରୋଗର ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଡକ୍ଟ ଏକ୍ଟାସିଆ ଚିକିତ୍ସା ନିମନ୍ତେ ଅସ୍ତ୍ରୋପଚାର କରି ଡକ୍ଟ କାଢ଼ିଦିଆଯାଇପାରେ  ସଂକ୍ରମଣ ଥିଲେ ଆଣ୍ଟିବାୟୋଟିକ ଦିଆଯାଏ ବା ଇନସାଇଜ କରି ନିଷ୍କାସନ କରିବା ଆବଶ୍ୟକ ହୋଇପାରେ  ସ୍ତନାଗ୍ର ସ୍ରାବ ହେଉଛି ମହିଳାଙ୍କର ଛାତି ଯନ୍ତ୍ରଣା ଏବଂ ଏକ ସ୍ତନ ପିଣ୍ଡ ଅଭିଯୋଗ ପରେ ତୃତୀୟ ସବୁଠାରୁ ସାଧାରଣ ସ୍ତନ ଅଭିଯୋଗ । ସ୍ତନ କର୍କଟ ରୋଗର ପ୍ରାୟ ୩୦% ରୋଗୀଙ୍କର ଏହି ସ୍ରାବ ହୁଏ । ।
ଆପନା ହାତ ଜଗନ୍ନାଥ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରରର ପ୍ରଯୋଜନା କରିଥିଲେ ସତ୍ୟମ୍ ଝା ସୁମନ । ଚଳଚ୍ଚିତ୍ରଟିର କାହାଣୀ ଲେଖିଥିଲେ ସୁମିତ ଝା ସୁମନ ଏବଂ ସନ୍ତୋଷ ମିଶ୍ର ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ସତ୍ୟମ୍ ଝା ସୁମନ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସ୍ୱରୂପ ନାୟକ ଚଳଚ୍ଚିତ୍ରଟିର ସ୍ୱର ସଂଯୋଜନା ସ‌ହ ଗୀତ ରଚନା କରିଥିଲେ । ଏହି କଥାଚିତ୍ରଟି ଓଡ଼ିଆ ଏବଂ ଭୋଜପୁରୀ ଭାଷାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୁଦ୍ର ପାଣିଗ୍ରାହୀ ଏବଂ ଉପାସନା ମହାନ୍ତି । ଉପାସନା ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଦେବୁ ବୋଷ, ସରୋଜ ଦାସ, ଅମର ମହାପାତ୍ର, ରବି ମିଶ୍ର, ପୁଷ୍ପା ପଣ୍ଡା, ନୀଳମଣି ସାହୁ, ଜୀନା ସାମଲ, ଭାଇ ଠାକୁର ଆଦି କଳାକାରମାନେ ଚଳଚ୍ଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦେବୁ ବୋଷ ସରୋଜ ଦାସ ଅମର ମହାପାତ୍ର ରବି ମିଶ୍ର ଉପାସନା ମହାନ୍ତି ପୁଷ୍ପା ପଣ୍ଡା ରୁଦ୍ର ପାଣିଗ୍ରାହୀ ନୀଳମଣି ସାହୁ ଜୀନା ସାମଲ ଭାଇ ଠାକୁର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୁପ ନାୟକ । ସ୍ୱରୁପ ନାୟକ ମଧ୍ୟ କଥାଚିତ୍ରଟିରେ ଗୀତରଚନା କରିଥିଲେ ।
ପେରୁମ୍ବାଭୁର ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଏର୍ନକୁଲମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେରୁମ୍ବାଭୁର ସହରର ମୋଟ ଜନସଂଖ୍ୟା ୨୬୫୫୦ ଅଟେ । ସେଥି ମଧ୍ୟରୁ ୪୯.୫୧% ଜଣ ପରୁଷ ହୋଇଥିବା ବେଳେ ୫୦.୪୯% ଜଣ ନାରୀ ଅଟନ୍ତି । ପେରୁମ୍ବାଭୁରର ସାକ୍ଷରତା ହାର ୮୩.୯୦% ଅଟେ । ଏହା ଜାତୀୟ ହାରଠାରୁ -୧୯.୦୬% ପ୍ରତିଶତ କମ ଅଟେ । ସେଥିରୁ ୪୨.୨୮% ପ୍ରତିଶତ ପୁରୁଷ ଓ ୪୧.୬୨% ନାରୀ ଅଟନ୍ତି । ୧୧.୧୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ପେରୁମ୍ବାଭୁରର ସରକାରୀ ଭାଷା ଅଟେ ।
ମୁକେଶ ଧିରୁଭାଇ ଅମ୍ବାନୀ  (ଜନ୍ମ:୧୯ ଏପ୍ରିଲ ୧୯୫୭) ଜଣେ ଭାରତୀୟ ବ୍ୟବସାୟୀ ଯିଏକି ରିଲିୟାନ୍ସ ଇଣ୍ଡଷ୍ଟ୍ରିଜ୍ ଲିମିଟେଡ୍‌ର ପରିଚାଳନା ନିର୍ଦ୍ଦେଶକ ଓ ଏହାର ଜଣେ ବୃହତ୍ ଅଂଶଧାରୀ । ଏହି କମ୍ପାନୀ ଗୋଟିଏ ଫର୍ଚ୍ୟୁନ୍ ଗ୍ଲୋବାଲ ୫୦୦ କମ୍ପାନୀ ଯାହାର ଆଜିକା ବଜାରରେ ମୁଲ୍ୟ ବହୁତ ଉପରେ। ସେ ଏହି କମ୍ପାନୀର ୪୪.୭ ଶତଭାଗ ଷ୍ଟେକ୍ ହୋଲ୍ଡର। ରିଲିୟାନ୍ସ କମ୍ପାନୀ ଭାରତର ଏକ ବୃହତ୍ ରିଟେଲର୍ ଯିଏକି ମୁଖ୍ୟତଃ ପେଟ୍ରୋଲିୟମ୍‌ରୁ ଜାତ ପଦାର୍ଥ, ତୈଳ ଓ ଗ୍ୟାସ୍ ଆଦି କ୍ଷେତ୍ରରେ କାର୍ଯ୍ୟରତ। ଭାରତରେ ରିଲିୟାନ୍ସ ରିଟେଲ୍ ଲିମିଟେଡ୍ ଏକ ସର୍ବବୃହତ ରିଟେଲର୍। ସ୍ୱର୍ଗତଃ ପିତା ଧିରୁଭାଇ ଅମ୍ବାନୀ ଓ ମାତା କୋକିଲାବେନ୍ ଅମ୍ବାନୀଙ୍କ ସେ ବଡ଼ ପୁଅ ଅଟନ୍ତି ଓ ଅନିଲ୍ ଅମ୍ବାନୀଙ୍କ ସେ ଭାଇ ଅଟନ୍ତି। ଫରବେସ୍ର ତାଲିକା ଅନୁଯାୟୀ ସେ ହିଁ ଜଣେ ଭାରତୀୟ ଯିଏକି ବିଶ୍ୱର ୩୮ତମ ଶକ୍ତିଶାଳୀ ବ୍ୟକ୍ତିତ୍ୱର ସ୍ଥାନ ପାଇଥିଲେ। ୨୦୧୬ ପରଠାରୁ ମାଗାଜିନ୍‌ରେ ଭାତରର ସର୍ବ ବୃହତ୍ ଧନଶାଳୀ ବ୍ୟକ୍ତିତ୍ୱ ରୂପେ ଅମ୍ବାନୀ ଗଣା ହୋଇ ଆସୁଛନ୍ତି। ସେ ଆଇ ପି ଏଲ୍ରେ ମୁମ୍ବାଇ ଇଣ୍ଡିଆନ୍ସକୁ କିଣି ତାର ମତାଧିକାରୀ ସାଜିଛନ୍ତି। ୨୦୧୨ ମସିହାରେ ଫୋରବେସ୍ ତାଙ୍କୁ ବିଶ୍ୱର ବୃହତ୍ ଧନଶାଳୀ ସ୍ପୋର୍ଟ୍ସ ଓନର୍ର ମାନ୍ୟତା ଦେଇଥିଲା। ସେ ଆଣ୍ଟିଲିଆ ବିଲ୍‌ଡିଂ,ସ୍ଥିତ ଏକ ମୂଲ୍ୟାଧିକ ନିବାସରେ ବାସ କରୁଛନ୍ତି ଯାହାର ମୂଲ୍ୟ ପାଖାପାଖି ଏକଶତ କୋଟି ଡଲାର। ପ୍ରଥମିକ ଜୀବନ ମୁକେଶ ଧିରୁଭାଇ ଅମ୍ବାନୀ ଏପ୍ରିଲ୍ ମାସ ୧୯ ତାରିଖ ୧୯୫୭ ମସିହାରେ ଧିରୁଭାଇ ଅମ୍ବାନୀ ଓଇ କୋକିଲାବେନ୍ ଅମ୍ବାନୀ କୋଳାଗ୍ରତ ହୋଇଥିଲେ। ତାଙ୍କର ସାନ ଭାଇ ହଉଛନ୍ତି ଅନିଲ୍ ଅମ୍ବାନୀ ଓ ଦୁଇ ସାନ ଭଉଣୀ ହେଉଛନ୍ତି ଦିପ୍ତି ସାଲଗାଓନକାର ଓ ନିନା କୋଥାରୀ।୧୯୭୦ ମସିହାରୁ ମୁମ୍ବାଇର ଭୁଲେଶ୍ୱରଠାରେ ସେ ଏକ ଦୁଇ ବଖରା ବାଲା ଆପାର୍ଟମେଣ୍ଟରେ ରହୁଥିଲେ। ପରେ ଧିରୁଭାଇ ଅମ୍ବାନୀ କୋଲାବାଠାରେ ଏକ ଚଉଦ ମହଲା ବିଶିଷ୍ଟ ଆପାର୍ଟମେଣ୍ଟ କିଣିଥିଲେ, ଯାହାକୁ  "ସି ୱିଣ୍ଡ"  କୁହାଯାଉଛି। ଏପର୍ଯ୍ୟନ୍ତ ମଧ୍ୟ ଏଠାରେ ସେ ଏବଂ ତାଙ୍କ ସାନ ଭାଇ ଅଲଗା ଅଲଗା ମହଲାରେ ବାସ କରୁଛନ୍ତି। ପେଦାର୍ ରୋଡ୍ର ହିଲ୍ ଗ୍ରେଞ୍ଜ ହାଇ ସ୍କୁଲ୍‌ଠାରେ ସେ ଓ ତାଙ୍କ ସାନ ଭାଇ ପାଠ ପଢୁଥିଲେ ଏବଂ ଆନନ୍ଦ ଜେନ୍ ସେଠାରେ ତାଙ୍କ ଏକ ନୀବିଡ ବନ୍ଧୁ ଥିଲେ। ମାଟୁଙ୍ଗାଠାରେ ଇନ୍‌ଷ୍ଟିଚ୍ୟୁଟ୍ ଅଫ୍ କେମିକାଲ୍ ଟେକ୍ନୋଲୋଜିରେ ସେ ଇଂଜିନିୟରିଂରେ ବିଇ ଡିଗ୍ରୀ ହାସଲ କରିଥିଲେ। ଏହାପରେ ସେ ଷ୍ଟାନଫୋର୍ଡ ୟୁନିଭର୍ସିଟିରେ ଏମ୍ ବି ଏ ପାଇଁ ନାମ ଲେଖାଇଥିଲେ। କିନ୍ତୁ ତାଙ୍କ ପିତାଙ୍କ ରିଲିୟାନ୍ସ ବ୍ୟବସାୟରେ ତାଙ୍କୁ ସାହାଯ୍ୟ କରିବା ପାଇଁ ସେ ଏମ୍ ବି ଏ ପଢ଼ା ଅଧାରୁ ଚାଲି ଆସିଥିଲେ। ସେତେବେଳେ ରିଲିୟାନ୍ସ ଏକ ଛୋଟ କମ୍ପାନୀ ଥିଲା କିନ୍ତୁ ଏହା ଦ୍ରୁତ ଗତିରେ ଉନ୍ନତି କରୁଥିଲା। ବ୍ୟକ୍ତିଗତ ଜୀବନ ମୁକେଶ ଅମ୍ବାନୀ ନିତା ଅମ୍ବାନୀଙ୍କୁ ବିବାହ କରିଛନ୍ତି ଏବଂ ତାଙ୍କର ଦୁଇ ପୁଅ ଅନନ୍ତ ଓ ଆକାଶ, ଓ ଝିଅ ଇଶା ଅଟନ୍ତି। ସେ ମୁମ୍ବାଇର ଆଣ୍ଟିଲିଆ ବିଲ୍‌ଡିଂରେ ରହୁଛନ୍ତି ଯାହାର ମୂଲ୍ୟ ଏକଶତ କୋଟି ଡଲାର। ମାର୍ଚ୍ଚ ୨୦୧୭ରେ ସେ ରାଜଦୀପ୍ ସର୍‌ଦେଶାଇଙ୍କ ସହ ଏକ ସାକ୍ଷାତକାରରେ କହିଛନ୍ତି ତାଙ୍କ ପ୍ରିୟ ଖାଦ୍ୟ ହେଉଛି ଇଟିଲି ସମ୍ବର ଓ ପ୍ରିୟ ରେଷ୍ଟୁରାଣ୍ଟ ହେଉଛି ମଇସୁର୍ କେଫ ଯାହା ମୁମ୍ବାଇର କିଙ୍ଗ ସର୍କଲରେ ଅବସ୍ଥିତ ଓ ସେ ଏଠାରେ ତାଙ୍କ ଛାତ୍ର ଜୀବନରୁ ଖାଇବାକୁ ଭଲପାଆନ୍ତି।
ଜୟନାରାୟଣ ମିଶ୍ର  (ଜନ୍ମ: ୨ ସେପ୍ଟେମ୍ବର ୧୯୪୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୦, ୨୦୦୪, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ, ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜୟନାରାୟଣ ୧୯୪୦ ମସିହାର ସେପ୍ଟେମ୍ବର ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୃସିଂହ ପାଣିଗ୍ରାହୀ ଓ ପତ୍ନୀଙ୍କ ନାମ ସୁନନ୍ଦା ପାଣିଗ୍ରାହୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ବି.ଏ., ଏଲ୍.ଏଲ୍.ବି. । ରାଜନୈତିକ ଜୀବନ ଜୟନାରାୟଣ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ବଜ୍ରପାତରୁ ସୁରକ୍ଷା ଦେବା ପାଇଁ ବଜ୍ର ପ୍ରତିରୋଧକ ବ୍ୟବହାର କାରାଜାଏ। ଏହା ସାଧାରଣତ ବିଦୁତ ଏବଂ ଟେଲି ଯୋଗାଯୋଗରେ ବ୍ୟବହୃତ ହେଉଥିବା ହେଉଥିବା ଉପକରଣ ଗୁଡିକୁ ସୁରକ୍ଷା ଦେଇଥାଏ। ଏହି ଉପକରଣ ବଜ୍ରପାତ କାରଣରୁ ସମ୍ଭାବ୍ୟ କ୍ଷତିରୁ ରକ୍ଷା କରିବା ପାଇଁ ବ୍ୟବହାର କାରାଜାଏ  ସାଧାରଣ ବଜ୍ର ପ୍ରତିରୋଧକମାନଙ୍କରେ ଏକ ଉଚ୍ଚ-ଭୋଲଟେଜ୍ ଟର୍ମିନାଲ୍ ଏବଂ ଏକ ଗ୍ରାଉଣ୍ଡ ଟର୍ମିନାଲ୍ ଥାଏ  ଯେତେବେଳେ ବଜ୍ରପାତ ହୋଇଥାଏ ଉଚ୍ଚବିଦ୍ୟୁତ୍ ଲାଇନ ଦେଇ ଯାଉଥିବା ବିଜୁଳି ବଜ୍ର ପ୍ରତିରୋଧକ ପାଖରେ ପହଞ୍ଚେ, ବଜ୍ର ପ୍ରବାହ ପ୍ରତିରୋଧକ ଦେଇ ପୃଥିବୀକୁ ଯାଏ  ଯଦି ବଜ୍ର ପ୍ରତିରୋଧକ ନଷ୍ଟ ହୋଇଯାଏ କିମ୍ବା ଉପସ୍ଥିତ ନଥାଏ, ତେବେ ବଜ୍ରପାତ ହେତୁ ହାଇ ଭୋଲଟେଜ୍ ଟ୍ରାନ୍ସମିସନ ଲାଇନ, ଟ୍ରାନ୍ସଫର୍ମର କିମ୍ବା ଘରୋଇ ଉପକରଣରେ ଗୁରୁତର କ୍ଷତି ଘଟାଇପାରେ  ବଜ୍ର ପ୍ରତିରୋଧକ ପ୍ରକାର ମୁଖ୍ୟତ ଦୁଇ ପ୍ରକାରର ବଜ୍ର ପ୍ରତିରୋଧକ ବ୍ୟବହାର କରାଯାଏ,  (1) ସ୍ପାର୍କ ଫାଙ୍କ   (2) ସେମିକଣ୍ଡକ୍ଟର ପଦାର୍ଥର ଖଣ୍ଡ  ଯେପରିକି ସିଲିକନ୍ କାର୍ବାଇଡ୍ କିମ୍ବା ଜିଙ୍କ ଅକ୍ସାଇଡ୍    (1) ସ୍ପାର୍କ ଫାଙ୍କ  କିଛି ସ୍ପାର୍କ ଫାଙ୍କ   ବାୟୁରେ ଖୋଲା ଥାଏ, କିନ୍ତୁ ଅଧିକାଂଶ ଏକ ଗ୍ୟାସ୍ ମିଶ୍ରଣରେ ଭରାଯାଇଥାଏ ଏବଂ ଅଳ୍ପ ପରିମାଣର ରେଡିଓଆକ୍ଟିଭ୍ ପଦାର୍ଥ ଯୋଗ କରାଯାଇଥାଏ ଯାହାଦ୍ୱାରା ଫାଙ୍କରେ ଥିବା ଭୋଲଟେଜ୍ ଅତିକ୍ରମ କଲାବେଳେ ଗ୍ୟାସ୍ ସହଜରେ ଆୟନାଇଜ୍ ହୋଇଯାଏ ଅନ୍ୟ କେତେକ ଡିଜାଇନ‌ରେ ଗ୍ଲୋ ଡିସଚାର୍ଜ ନୋଜଲ  ବ୍ୟବହାର କରାଯାଏ   (2) ସେମିକଣ୍ଡକ୍ଟର ପଦାର୍ଥର ଖଣ୍ଡ  ଯେପରିକି ସିଲିକନ୍ କାର୍ବାଇଡ୍ କିମ୍ବା ଜିଙ୍କ ଅକ୍ସାଇଡ୍   ସିଲିକନ୍ କାର୍ବାଇଡ୍ କମ୍ପୋଜିଟ୍ ଯାହା ଜେନେରାଲ୍ ଇଲେକ୍ଟ୍ରିକ୍ ଏହାର ବଜ୍ର ପ୍ରତିରୋଧକରେ ବ୍ୟବହୃତ ହୋଇଥିଲା ଏହାର ନାମ ଥାଇରାଇଟ୍  ବିଦ୍ୟୁତ୍ ସବଷ୍ଟେସନରେ ବ୍ୟବହୃତ ବଜ୍ର ପ୍ରତିରୋଧକ ବଡ଼ ଆକାରର ହୋଇଥାଏ  ଏଗୁଡ଼ିକ ଏକ ପୋରସେଲିନ ଟ୍ୟୁବ୍ ଭିତରେ ଥାଏ, ଯାହା ଅନେକ ଫୁଟ ଲମ୍ବ ଏବଂ ଅନେକ ଇଞ୍ଚ ବ୍ୟାସ  ଏହା ସାଧାରଣତ ଜିଙ୍କ ଅକ୍ସାଇଡର ଡିସ୍କରେ ଭରାଯାଇଥାଏ  ଏହା ପାଖରେ ଏକ ସୁରକ୍ଷା ଫାଟକ ମଧ୍ୟ ରଖାଯାଇଛି ଯାହା ଏହାକୁ ଆଭ୍ୟନ୍ତରୀଣ ବିସ୍ଫୋରଣରୁ ରକ୍ଷା କରିଥାଏ  ବଜ୍ର ପ୍ରତିରୋଧକମାନଙ୍କର କ୍ଷମତା କିମ୍ବା ମୂଲ୍ୟାୟନ, ସେମାନଙ୍କର ସାମ୍ପ୍ରତିକ ବହନ କ୍ଷମତା, ଶକ୍ତି ଶୋଷିବାର କ୍ଷମତା ଏବଂ ବ୍ରେକୋଭର ଭୋଲଟେଜ୍ ସୂଚାଇଥାଏ
ବସନ୍ତ କୁମାରୀ ଦେବୀ (୧୨ ମାର୍ଚ୍ଚ ୧୯୩୧- ୧୪ ମଇ ୧୯୯୮) ଜଣେ ଓଡ଼ିଆ ଲେଖିକା ଓ ଅନୁବାଦିକା ଥିଲେ  । ଆଦ୍ୟ ଜୀବନ ବସନ୍ତ କୁମାରୀ ଦେବୀ ଓଡ଼ିଆ ବିଛିନ୍ନାଞ୍ଚଳ ପାର୍ବତୀପୁରମରେ ୧୯୩୧ ମସିହା ମାର୍ଚ୍ଚ ମାସ ୧୨ ତାରିଖରେ ଜନ୍ମ ଗ୍ରହଣ କରିଥିଲେ । ତାଙ୍କର ପିଉସା ଥିଲେ ଐତିହାସିକ ତଥା ସାହିତ୍ୟିକ ପଣ୍ଡିତ ସତ୍ୟନାରାୟଣ ରାଜଗୁରୁ । ଏହି ପିଉସାଙ୍କ ଉତ୍ସାହ ଓ ପ୍ରେରଣାରେ ଅନୁପ୍ରାଣିତ ହୋଇ ନିଜର ସାହିତ୍ୟ ଜୀବନ ଆରମ୍ଭ କରିଥିଲେ ବୋଲି ବସନ୍ତ କୁମାରୀ ନିଜର ପ୍ରଥମ ଉପନ୍ୟାସର ମୁଖବନ୍ଧରେ ଲେଖିଛନ୍ତି । ଏହି ମୁଖବନ୍ଧରୁ ମଧ୍ୟ ଜଣାଯାଏ ଯେ ସେ ମାତ୍ର ପନ୍ଦର ବର୍ଷ ବୟସରୁ  (୧୯୪୬ରୁ) ସାହିତ୍ୟ ସୃଷ୍ଟି ଆରମ୍ଭ କରିଥିଲେ  । ସାହିତ୍ୟ କୃତି ବସନ୍ତ କୁମାରୀଙ୍କ ପ୍ରଥମ ଗଳ୍ପ  "ମାତୃ ସ୍ନେହ"  ସେତେବେଳର ବିଶିଷ୍ଟ ସାହିତ୍ୟ ପତ୍ରିକା  "ସହକାର" ରେ ୧୯୪୭ ମସିହାରେ । ଏହି ପତ୍ରିକାରେ ତାଙ୍କ ନାମ ଶ୍ରୀମତୀ ବସନ୍ତଲତା ଦେବୀ ବୋଲି ଉଲ୍ଲେଖ ହୋଇଛି । ତାଙ୍କର ପ୍ରଥମ ଉପନ୍ୟାସ ଆରତି " ପ୍ରକାଶିତ ହୋଇଥିଲା ଯେତେବେଳେ ତାଙ୍କୁ ମାତ୍ର ୧୮ ବର୍ଷ ହୋଇଥିଲା । ସେତେବେଳର ସାମାଜିକ ପରିସ୍ଥିତି ଓ ନାରୀର ଅବସ୍ଥା ଏହି ଉପନ୍ୟାସରେ ପ୍ରତିଫଳିତ ହୋଇଥିଲା ।
ଟାଲିଗ୍ଲୁସେରେଜ ଆଲଫା  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଏଲିସୋ ଏକ ବିକ୍ରୟ ନାମ, ଏକ ଔଷଧ ଯାହା ଗାଉଚର ରୋଗ ପ୍ରକାର ୧ର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ଦୀର୍ଘକାଳୀନ ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଥକ୍କା, ଅଇ, ଗଲୁ ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ହୋଇପାରେ । ଏହା ରିକମ୍ବିନାଣ୍ଟ ଡିଏନଏ ଟେକ୍ନୋଲୋଜି ଦ୍ୱାରା ନିର୍ମିତ ଏକ ଗ୍ଲୁକୋସେରେବ୍ରୋସାଇଡେଜ ଏବଂ ଏହି ନିଖୋଜ ଏନଜାଇମକୁ ବଦଳାଇ କାର୍ଯ୍ୟ କରେ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଟାଲିଗ୍ଲୁରେଜ ଆଲଫା ଅନୁମୋଦିତ ହୋଇଥିଲା । ୟୁରୋପରେ ଏହା ୨୦୧୦ରେ ଏହା ଏକ ଅନାଥ ନାମକରଣ ଗ୍ରହଣ କରିଥିଲା କିନ୍ତୁ ମାର୍କେଟରେ ସ୍ୱତନ୍ତ୍ର ସମାନ ଉତ୍ପାଦ ଭେଲାଗ୍ଲୁରେଜେସ୍ ଆଲଫା ଥିବା କାରଣରୁ ୨୦୧୨ରେ ଅନୁମୋଦନ ପ୍ରତ୍ୟାଖ୍ୟାନ କରାଯାଇଥିଲା । ଯୁକ୍ତରାଷ୍ଟ୍ରରେ ୭୦ କିଲୋଗ୍ରାମ ଓଜନର ବ୍ୟକ୍ତିଙ୍କ ପାଇଁ ଏକ ମାତ୍ରା ପିଛା ପ୍ରାୟ ୧୮,୦୦୦ ଡଲାର  (ବର୍ଷକୁ ୪୬୫,୦୦୦ ଡଲାର) ଖର୍ଚ୍ଚ ହୋଇଥାଏ  । ଯୁକ୍ତରାଷ୍ଟ୍ରରେ ଏହା ପ୍ରଥମ ଉଦ୍ଭିଦ ନିର୍ମିତ ଔଷଧ ।
୨୦୧୮ କେରଳ ବନ୍ୟା ୨୦୧୮ ମସିହା ଅଗଷ୍ଟ ମାସରେ ମୌସୁମୀ ଯୋଗୁଁ ଭାରତର କେରଳଠାରେ ଅତ୍ୟଧିକ ବର୍ଷା ହେତୁ ହୋଇଥିଲା । ଏଥିରେ ୩୨୪ରୁ ଅଧିକ ଲୋକ ପ୍ରାଣ ହରାଇସାରିଲେଣି ଏବଂ ପାଖାପାଖି ୨,୦୦,୦୦୦ରୁ ଅଧିକ ଲୋକଙ୍କୁ ନିରାପଦ ଜାଗାକୁ ସ୍ଥାନାନ୍ତରିତ ହୋଇସାରିଲାଣି । ୧୪ଟି ଜିଲ୍ଲାରେ ସତର୍କ ସୂଚନା ଜାରୀ କରାଯାଇଥିଲା । ଏକ ଦଶନ୍ଧି ଭିତରେ ଏହି ବନ୍ୟା ଥିଲା କେରଳର ସବୁଠୁ ଅଧିକ ଭୟଙ୍କର । ଗତ ୧୦୦ ବର୍ଷ ମଧ୍ୟରେ କେରଳରେ ହୋଇଥିବା ବନ୍ୟା ମଧ୍ୟରେ ଏହା ସବୁଠାରୁ ଭୟଙ୍କର ବୋଲି ବିବେଚନା କରାଯାଉଛି । କେରଳର ୪୨ଟି ବନ୍ଧ ଭିତରୁ ୩୫ଟି ଏବଂ ଏସିଆର ଉଚ୍ଚତମ ତୋରଣ ବନ୍ଧ ଇଡୁକି ଡ୍ୟାମର ପାଞ୍ଚଟି ଯାକ ଦ୍ୱାର ଇତିହାସରେ ପ୍ରଥମ ଥର ପାଇଁ ଖୋଲାଯାଇଥିଲା । ୱାୟନାଡ଼ରେ ଭୀଷଣ ବର୍ଷା ହେତୁ ଏହି ପାହାଡ଼ିଆ ଜିଲ୍ଲାଟି ବିଛିନ୍ନ ହୋଇପଡ଼ିଛି । କାରଣ କେରଳରେ ମୌସୁମୀ ସମୟରେ ଭୀଷଣ ବର୍ଷା ହୋଇଥାଏ ଫଳରେ ବନ୍ଧଗୁଡ଼ିକ ଜଳଧାରଣ କ୍ଷମତା ପହଞ୍ଚିଯାଏ । ପ୍ରଥମ ୨୪ ଘଣ୍ଟାରେ{{  2018 ରାଜ୍ୟରେ ୩୧୦ ମି.ମି. ବର୍ଷା ହୋଇଥିଲା । ପାଖାପାଖି ସମସ୍ତ ବନ୍ଧ ସେବେଠୁ ଖୋଲାଯାଇଛି ଫଳରେ ନୀଚା ଅଞ୍ଚଳଗୁଡ଼ିକରେ ବନ୍ୟା ହୋଇଥିଲା । ରାଜ୍ୟର ପ୍ରଥମ ଥର ପାଇଁ ୪୨ଟି ବନ୍ଧ ଭିତରୁ ୩୫ଟି ଖୋଲାଯାଇଥିଲା ।
ଛତରପୁର, ଏକ ପୂର୍ବତନ ବ୍ରିଟିଶ ଅଧୀନ ଭାରତୀୟ ଏକ ରାଜ୍ୟ ଥିଲା । ଏହା ସ୍ୱାଧୀନତା ପରେ ମଧ୍ୟପ୍ରଦେଶର ଏକ ଜିଲ୍ଲା ଓ ଛତରପୁର ସହର ଏହାର ସଦର ମହକୁମା ତଥା ଏକ ମୁନିସିପାଲିଟି ଅଞ୍ଚଳ.। 1785 ମସିହାରେ ସ୍ଥାପିତ ହେଇଥିବା ଛତରପୁର , ବୁନ୍ଦେଲାର ରାଜପୁତ ମୁଖ୍ୟ ଛତ୍ରସାଲଙ୍କ ନାମାନୁସାରେ ନମିତା ହେଇଥିଲା । ଏହି ରାଜ୍ୟ ଛତ୍ରସାଲଙ୍କ ବଂଶଜମାନଙ୍କଦ୍ୱାରା ଶାସିତ ହେଲା ପରେ ପୋଂବର ବଂଶ ଏହାର ଅଧିକାର କଲେ । କଂୱାର ସୋନ ସିଂହ ପୋଂବର ଏହାକୁ ବୃତିଉଶମାନେ ପ୍ରଦାନ କରିଥିଲେ । ଏହି ରାଜ୍ୟ ଉତ୍ତରାଧିକାରୀ ନ ଥିବାରୁ ବ୍ରିଟିଶ ମାନଙ୍କ ଅଧୀନକୁ ସମ୍ପୂର୍ଣ୍ଣ ଭାବେ ଯିବା କଥା ହେଇଥିଲେ ମଧ୍ୟ ବ୍ୟତିକ୍ରମ କରି ଏହାକୁ ବ୍ରିଟିଶମାନେ ଜଗତ ରାଜଙ୍କୁ ଦିଆ ଯାଇଥିଲା । ଏହି ରାଜ୍ୟର ଆୟତନ 1,118 ବର୍ଗ କିଲୋମିଟର ହେଇଥିଲା ବେଳେ 1901ରେ ଏହାର ଜଣ ସଂଖ୍ୟା 156,139 ଥିଲା । 1901 ମସିହାରେ ଛତରପୁର ସହରର ଲୋକ ସଂଖ୍ୟା 10,029 ଥିଲା । ଏହା ପୂର୍ବରୁ ବ୍ରିଟିଶ ସେନା ମାନଙ୍କ ଅବାସ ସ୍ଥଳୀ ମଧ୍ୟ ଥିଲା । ରାଜା 1785 -1816  ( . 1816) 1816 -1854  ( . 1854) 1854 -1867  ( . 1846 - . 1867) 1867 -1895  ( . 1866 - . 1932) ମହାରାଜା  4 1649   20 1731  1895-1932  ( . 1866 - . 1932) 1932-1947  ( . 1921 - . 2006) ଛତରପୁର ଦେଶ ସ୍ୱାଧୀନ ହେବାର ପରେ ବିନ୍ଦ୍ୟ ପ୍ରଦେଶ ସହ ମିଶି ପରେ 1956 ମସିହାରେ ମଧ୍ୟ ପ୍ରଦେଶ ସହ ଭାରତୀୟ ରାଜ୍ୟ ସମୂହରେ ସମ୍ମିଳିତ ହେଇଥିଲା  । ଭୌଗୋଳିକ ସ୍ଥିତି ଛତରପୁରର ଭୋଗୋଳିକ ସ୍ଥିତି 24.9  79.6    / 24.9; 79.6. ଏହାର ପତ୍ତନ 1000 ଫୁଟ । ଏହା ମଧ୍ୟ ପ୍ରଦେଶର ଉତ୍ତର ପୂର୍ବ ଦିଗରେ ଅବସ୍ଥିତ । ଏହାକୁ ଲାଗି ଝାଁସୀ , ବାନ୍ଦା ଓ ଗ୍ୱାଲିଆର ଜିଲ୍ଲା ରହିଛି । ଜନସଂଖ୍ୟା 2011 ଜନଗଣନା ଅନୁସାରେ ଛତରପୁରର ଜଣ ସଂଖ୍ୟା 147,669 ଥିଲା ଯାହା ମଧ୍ୟରୁ 53 % ପୁରୁଷ ଓ 47% ମହିଳା ଥିଲେ । 6 ବର୍ଷରୁ କମ ସଂଖ୍ୟା 15 % ଥିଲା । ସାକ୍ଷ୍ୟରତା ହାର 69% , ଯାହା ଜାତୀୟ ହାର 59.5%ଠାରୁ ଅଧିକ ଥିଲା । ଆର୍ଥିକ ସ୍ଥିତି ଏଠାରେ କୌଣସି ବୃହତ ଶିଳ୍ପ ନାହିଁ ।କୃଷି ଉପରେ ମୁଖ୍ଯତଃ ନିର୍ଭରଶୀଳ ଏହି ଅଞ୍ଚଳ ଗ୍ରାନାଇଟ ଖଣିଜ ଦ୍ରବ୍ୟ ମିଳିଥାଏ । ମରୁଡି ପ୍ରବଣ ଏହି ଅଞ୍ଚଳ ଆର୍ଥିକ ଦ୍ରୁଷ୍ଟିରୁ ଦୁର୍ବଳ ରହେ ।
ଗୋପାଳ ଘୋଷ ଓ ପଳାଶ ବାନାର୍ଜୀଙ୍କ ମିଳିତ ନିର୍ଦ୍ଦେଶନାରେ ତିଆରି ଓଡ଼ିଆ ଚଳଚ୍ଚିତ୍ର ଅମର ପ୍ରେମ ୧୯୭୬ରେ ମୁକ୍ତିଲାଭ କରିଥିଲା ।
ମହାରାଣୀ ଚକ୍ରବର୍ତ୍ତୀ ଜଣେ ଭାରତୀୟ ମହିଳା ଥିଲେ ଯିଏ ମଲିକ୍ୟୁଲାର ବାୟୋଲୋଜିଶ୍ଟ   ଥିଲେ । ରିକମ୍ବିଟାଣ୍ଟ ଡି.ଏନ୍.ଏ. ଟେକନିକ୍ ନିମନ୍ତେ ଏସିଆ ଓ ପୂର୍ବାଞ୍ଚଳରେ ୧୦୮୧ ମସିହାରେ ପ୍ରଥମ ପରୀକ୍ଷାଗାର କୋର୍ଷ ସୃଷ୍ଟି କରିଥିଲେ । ପ୍ରାକ୍ ଜୀବନ ମହାରାଣୀ କଲିକତାରେ  (ବର୍ତ୍ତମାନର କୋଲକାତା) ୧୯୩୭ ମସିହାର୍ ଜନ୍ମ ଗ୍ରହଣ କରିଥିଲେ  । ସେ ତାଙ୍କର ପିତାମହଙ୍କଠାରୁ ପ୍ରେରଣା ଲାଭ କରି ବିଜ୍ଞାନ ଓ ଗଣିତ ଶାସ୍ତ୍ର ପ୍ରତି ଆକର୍ଶିତ ହୋଇଥିଲେ । ସେ ୧୯୫୦ ମସିହାରେ ମାଟ୍ରିକ ପାସ କରିଥିଲେ । ପରେ କଲିକତାର ପ୍ରେସିଡେନ୍ସି କଲେଜରୁ ବି.ଏସ୍.ସି ପାସ କଲେ । ବୃତ୍ତି ଓ ଗବେଷଣା ଡଃ ଦେବୀ ପ୍ରୋସାଦ ବର୍ମାଙ୍କ ଅଧିନରେ କଲିକତାର ବୋଷ ଇନ୍‌ସ୍ଟିଚ୍ୟୁଟରେ ମାଇକ୍ରୋବିଆଲ ପ୍ରୋଟିନ୍ ସିନ୍‌ଥେସିସ୍ ଉପରେ ଗବେଷଣା କରି ପି.ଏଚ୍.ଡି. ପାଇଥିଲେ । ଆଜୋବ୍ୟାକ୍ଟର ଭିନେଲ୍ୟାଣ୍ଡି ବ୍ୟାକ୍ଟେରିଆରୁ କିଛି ପଦାର୍ଥ ବାହାର କରି ତାହା ସାହାଯ୍ୟରେ ସେଲ୍ ଫ୍ରି ପ୍ରୋଟିନ୍ ସିନ୍‌ଥେସିସ୍ କରାଯିବା ଉପରେ ଗବେଷଣା ସନ୍ଦର୍ଭ ଲେଖିଥିଲେ । ନିଉଅର୍କର ବି.ଏଲ୍.ହୋରେକର ଲାବୋରେଟରିରେ ଏନ୍‌ଜାଇମ କେମିଷ୍ଟ୍ରି ଉପରେ ପୋଷ୍ଟ-ଡକ୍ଟରାଲ ଟ୍ରେନିଙ୍ଗ ନେଇଥିଲେ । ସେ ବ୍ୟାକ୍ଟେରିଆଲ୍ ଜେନେଟିକ୍ ଓ ଭାଇରୋଲୋଜିରେ ସ୍ୱତନ୍ତ୍ର ଶିକ୍ଷା ଲାଭ କରି କୋଲ୍ଡ ସ୍ପ୍ରିଙ୍ଗ ହାର୍ବର ଲୋବୋରେଟରିରେ ସମାପ୍ତ କରିଥିଲେ । ୧୯୬୮ରୁ ୧୯୬୯ ପର୍ଯ୍ୟନ୍ତ ଆନ୍ ହାର୍ବର ମିସିଗାନସ୍ଥିତ ହ୍ୟୁମାନ ଜେନେଟିକ୍ ଡିପାର୍ଟମେଣ୍ଟ୍ରେ ପ୍ରଫେସର ମାଇରନ୍ ଲେଭିନଙ୍କ ଅଧିନରେ କାମ କରିଥିଲେ । ତା ପରେ ସେ ଭାରତକୁ ଫେରି ବୋଷ ଇନ୍‌ସ୍ଟିଚ୍ୟୁଟରେ କାମ କରିଥିଲେ । ପରେ ସେ ବନାରସ ହିନ୍ଦୁ ୟୁନିଭର୍‌ସିଟିର ବାୟୋକେମିସ୍ଟ୍ରି ବିଭାଗରେ ଯୋଗଦାନ କରିଥିଲେ । ପୁରସ୍କାର ଓ ସମ୍ମାନ ଇନ୍‌ସ୍ଟିଚ୍ୟୁଟ ଅଫ ମେଡିକାଲ ସାଇନ୍ସ ବି.ଏଚ୍.ୟୁ.ରୁ  (୧୯୭୫-୭୬) ସାର୍ଟିଫିକେଟ ଅଫ୍ ମେରିଟ୍ ପାଇଥିଲେ  । ଇନଷ୍ଟିଚ୍ୟୁଟ ଅଫ୍ ମେଡିକାଲ ସାଇନ୍ସ ବି.ଏଚ୍.ୟୁ.ରୁ ୧୯୭୯ରେ ବେସ୍ଟ ରିସର୍ଚ ପୁରସ୍କାର ପାଇଥିଲେ । ଆ.ସି.ଏମ୍.ଆର.ଠାରୁ କ୍ଷଣିକ ଓରେସନ୍ ଆୱାର୍ଡ ପାଇଥିଲେ ।  (୧୯୭୯) ଆ.ସି.ଏମ୍.ଆର.ଠାରୁ ୱାଇ.ଏସ୍.ନାରାୟଣ ରାଓ ପୁରସ୍କାର ପାଇଥିଲେ  ।  (୧୯୮୧) ମେଡିକାଲ କାଉନସିଲ ଅଫ୍ ଇଣ୍ଡିଆରୁ ହରି ଓମ୍ ଆସ୍ରମ ଆଲେମ୍ବିକ ରିସର୍ଚ୍ଚ ପୁରସ୍କାର ପାଇଥିଲେ  । ଜେ.ସି ସେନଗୁପ୍ତ ମେମୋରିଆଲ ପୁରସ୍କାର ପାଇଥିଲେ । ଆଇ.ଏନ୍.ଏସ୍.ରୁ ପ୍ରଫେସର ଦର୍ଶନ ରଙ୍ଗନାଥନ ମେମୋରିଆଲ୍ ପୁରସ୍କାର ପାଇଥିଲେ ।  (୨୦୦୭) ସେ ନିଜର ସହକର୍ମୀ ବୈଜ୍ଞାନିକ ଡଃ ଦେବି ପ୍ରୋସାଦ ବର୍ମାଙ୍କୁ ବିବାହ କରିଥିଲେ ଓ ତାଙ୍କର ଦୁଇଟି ପିଲା ଅଛନ୍ତି  ।
ଉମା ଭଟ୍ଟ  (ଜନ୍ମ ୧୯୫୨) ଜଣେ ଭାରତୀୟ ଶିକ୍ଷାବିତ୍, ଲେଖିକା ଏବଂ ମହିଳାମାନଙ୍କ ପାଇଁ ଉଦ୍ଦିଷ୍ଟ ଏକ ପତ୍ରିକାର ପ୍ରତିଷ୍ଠାତା ତଥା ସମ୍ପାଦିକା  । ସେ ତାଙ୍କ ଉତ୍ତରାଖଣ୍ଡର ବିଭିନ୍ନ ପ୍ରକାରର ରାଜନୈତିକ ପ୍ରସଙ୍ଗ ସହ ଜଡ଼ିତ ଅଛନ୍ତି । ପତ୍ରିକା ୧୯୯୦ ମସିହାରେ ସେ ନାରୀମାନଙ୍କ ପାଇଁ ଉଦ୍ଦିଷ୍ଟ ଏକ ପତ୍ରିକା, ଉତ୍ତରାର ପ୍ରତିଷ୍ଠା କରିଥିଲେ । ଏହି ପତ୍ରିକାଟିରେ କବିତା ଏବଂ କାଳ୍ପନିକ କଥାବସ୍ତୁ ପ୍ରକାଶ ପାଇବା ସହିତ ଉତ୍ତରାଖଣ୍ଡର ବିଭିନ୍ନ ସାମାଜିକ ସମସ୍ୟା ପ୍ରକାଶ ପାଇଥାଏ । ଏଥିରେ ପ୍ରକାଶ ପାଇବା ପରେ କିଛି ସମସ୍ୟାର ସମାଧାନ ହେବା ନଜିର ରହିଛି । ସମାଜିକ ଚାପକୁ ଆଡ଼େଇ ସମାଜରେ ଆଗକୁ ବଢ଼ୁଥିବା ସାଧାରଣ ମହିଳାମାନଙ୍କର କାହାଣୀ ମଧ୍ୟ ଏହି ପତ୍ରିକାରେ ବିଶେଷ ଭାବରେ ସ୍ଥାନିତ କରାଯାଇଥାଏ । ଉମା ଏହି ପତ୍ରିକାଟିର ସମ୍ପାଦିକା ଭାବରେ ନିଜେ କାର୍ଯ୍ୟ କରୁଛନ୍ତି । ରାଜନୀତି ୧୯୮୦ ଦଶକରେ ସେ ଏକ ନାରୀବାଦୀ ପତ୍ରିକା ମାନୁଷି ପାଇଁ ଏକ ଛଅ ପୃଷ୍ଠା ବିଶିଷ୍ଟ ସନ୍ଦର୍ଭ ରଚନା କରିଥିଲେ, ଯାହାର ଶୀର୍ଷକ ଥିଲା ଆଣ୍ଟି ଲିକର୍ ମୁଭ୍‌ମେଣ୍ଟ ଇନ ଉତ୍ତରାଖଣ୍ଡ । ଏହି ପ୍ରସଙ୍ଗରେ ସେ ଉତ୍ତରାଖଣ୍ଡରେ ମଦଦ୍ୱାରା ସମାଜ, ବେପାର ବଣିଜ, ଆର୍ଥିକ ସ୍ଥିତି ଏବଂ ମହିଳାମାନଙ୍କ ଉପରେ ପଡ଼ୁଥିବା ନକାରାତ୍ମକ ପ୍ରଭାବ ବିଷୟରେ ଉଲ୍ଲେଖ କରିଥିଲେ । ଏହି ଲୋକପ୍ରିୟ ଅଭିଯାନରୁ ମହିଳାମାନେ ପ୍ରେରିତ ହୋଇ ୧୯୯୦ ଦଶକରେ ଉତ୍ତରପ୍ରଦେଶଠାରୁ ଅଲଗା ହେବାକୁ ଆନ୍ଦୋଳନ ଆରମ୍ଭ କରିଥିଲେ ଏବଂ ସମୟକ୍ରମେ ଅଲଗା ହୋଇ ଏକବିଂଶ ଶତାବ୍ଦୀର ଆରମ୍ଭରେ ସ୍ୱତନ୍ତ୍ର ଉତ୍ତରାଖଣ୍ଡ ରାଜ୍ୟ ଗଠନ ହୋଇଥିଲା । ନୂତନ ରାଜ୍ୟ ଗଠନ ପରେ ମହିଳାମାନଙ୍କୁ ରାଜନୀତିରେ ଅଗ୍ରାଧିକାର ନ ମିଳିବାରୁ ସେ ଏହାକୁ ଖୋଲାଖୋଲି ସମାଲୋଚନା କରିଥିଲେ । ଶିକ୍ଷକତା ସେ ନୈନିତାଲସ୍ଥିତ କୁମାୟୁଁ ବିଶ୍ୱବିଦ୍ୟାଳୟର ହିନ୍ଦୀ ବିଭାଗରେ ଜଣେ ଭାଷାବିତ୍ ହିମାଳୟି ଭାଷା ବିଶେଷଜ୍ଞ ଭାବରେ କାର୍ଯ୍ୟରତ । ସେ ପିପୁଲ୍ସ ଲିଙ୍ଗୁଇଷ୍ଟିକ୍ ସର୍ଭେ ଅଫ୍ ଇଣ୍ଡିଆର ଜଣେ ସଭ୍ୟା ଭାବରେ ଦି ଲାଙ୍ଗୁଏଜସ୍ ଅଫ୍ ଉତ୍ତରାଖଣ୍ଡ  (ଉତ୍ତରାଖଣ୍ଡର ଭାଷାଗୁଡ଼ିକ) ପାଇଁ ସହ-ସମ୍ପାଦିକା ଭାବରେ କାର୍ଯ୍ୟ କରିଥିଲେ  । ସେ ତାଙ୍କ ପତିଙ୍କ ସହ ଏକବିଂଶ ଶତାବ୍ଦୀର ଗବେଷକ ନୈନ ସିଂହଙ୍କ ଉପରେ ଏକ ପୁସ୍ତକ ରଚନା କରିଛନ୍ତି । ବ୍ୟକ୍ତିଗତ ଜୀବନ ଉମା ୧୯୫୨ ମସିହାରେ ଅବିଭକ୍ତ ଉତ୍ତରପ୍ରଦେଶ ରାଜ୍ୟରେ ଜନ୍ମଗ୍ରହଣ କରିଥିଲେ । ସେ ଐତିହାସିକ ଶେଖର ପାଠକଙ୍କୁ ବିବାହ କରିଛନ୍ତି ।
ବରା ଭାରତରେ ଖିଆଯାଉଥିବା କେତେକ ଛଣା ଖାଦ୍ୟର ଏକ ସାଧାରଣ ନାମ । ବିଭିନ୍ନ ପ୍ରକାରର ବରାସବୁକୁ ଫ୍ରିଟର, ଡୋନଟ, ଓ ଡମ୍ପଲିଙ୍ଗ ଆଦି ଭାବେ ବର୍ଣ୍ଣନା କରାଯାଇପାରେ । ଏହାର ବଡ଼ା, ବଡ଼େ, ବଡ଼ାଇ ଆଦି ନାମରେ ମଧ୍ୟ ପରିଚିତ । ବିଭିନ୍ନ ଧରଣର ବରା ଯଥା ଓଡ଼ିଶାର ଚାଉଳ ଓ ବିରିରୁ ତିଆରି ବରାରୁ ନେଇ ଅରୁଆ ଓ ଉଷୁନା ଚାଉଳକୁ ବିରି ସହ ବାଟି ତିଆରି କରାଯାଉଥିବା ଚାଉଳ ବରା, ଦକ୍ଷିଣ ଭାରତର ମେଦୁ ବଡ଼ା ଓ ପଶ୍ଚିମ ଭାରତର ଆଳୁ ବଡ଼ା ଆଦି ଭିନ୍ନ ଭିନ୍ନ ଶସ୍ୟରୁ ତିଆରି । ଏଗୁଡ଼ିକ ସକାଳେ ବା ଅନ୍ୟସମୟରେ ଜଳଖିଆ ଖିଆଯାଇଥାନ୍ତି ଭାବେ କିମ୍ବା ଦହିବରା-ଆଳୁଦମ ଓ ବଡ଼ା ପାଓ ଆଦି ଅନ୍ୟ ଖାଦ୍ୟ ତିଆରିରେ ଲାଗିଥାନ୍ତି । ପ୍ରକାର ଭେଦ ଚାଉଳ ବରା ଚାଉଳ ବରା ଓଡ଼ିଶାର ବଲାଙ୍ଗୀର ଜିଲ୍ଲାରେ ଜଣାଶୁଣା ଏକ ଚାଉଳ-ତିଆରି ବରା । ବତୁରା ଉଷୁନା ଓ ଅରୁଆ ଚାଉଳ, ବିରିକୁ ବାଟି ସେଥିରେ କଟା ଲଙ୍କା, ଅଦା, କଟା ଭୁରୁସଙ୍ଗା ପତ୍ର ଆଦିକୁ ମିଶାଇ ଗୁଲୁଗୁଲା ଭଳି ଗୋଲ ଗୋଲ କରି ତେଲରେ ଛାଣି ଏହା ତିଆରି କରାଯାଏ ।
ତପନ କୁମାର ପ୍ରଧାନ  (ଜନ୍ମ: ୨୨ ଅକ୍ଟୋବର ୧୯୭୨) ଓଡ଼ିଶାରେ ଜନ୍ମିତ ଜଣେ ଭାରତୀୟ କବି, ଲେଖକ, ଅନୁବାଦକ, ପ୍ରଶାସକ ଓ ବ୍ୟଙ୍ଗକାର  । ସେ ମୁଖ୍ୟତଃ ଇଂରାଜୀ, ଓଡ଼ିଆ ଓ ହିନ୍ଦୀରେ କବିତା ଓ ଗଦ୍ୟ ରଚନା କରନ୍ତି । ସେ ତାଙ୍କର କଳାହାଣ୍ଡି କବିତାର ଇଂରାଜୀ ଅନୁବାଦ ନିମନ୍ତେ ୨୦୦୭ ମସିହାରେ ପ୍ରଧାନ କେନ୍ଦ୍ରୀୟ ସାହିତ୍ୟ ଏକାଡେମୀ ସୁବର୍ଣ୍ଣ ଜୟନ୍ତୀ ପୁରସ୍କାରରେ ସମ୍ମାନିତ ହୋଇଥିଲେ । ତାଙ୍କ ରଚନାବଳୀ ମୁଖ୍ୟତଃ ଭ୍ରଷ୍ଟାଚାର ନିବାରଣ, ମାନବାଧିକାର ଓ ସର୍ବଧର୍ମ ସମନ୍ୱୟ ଉପରେ କେନ୍ଦ୍ରିତ । ଜୀବନୀ ପରିବାର ତପନ କୁମାର ପ୍ରଧାନ ଓଡ଼ିଶାର ଭୁବନେଶ୍ୱରଠାରେ ୧୯୭୨ରେ ଜନ୍ମଗ୍ରହଣ କରିଥିଲେ । ତାଙ୍କ ବାଲ୍ୟକାଳ କଳାହାଣ୍ଡି, କେନ୍ଦୁଝର ଓ ଲକ୍ଷ୍ମୀସାଗରରେ କଟିଥିଲା । ତାଙ୍କ ପିତାଙ୍କ ନାମ ଅରକ୍ଷିତ ପ୍ରଧାନ ଓ ମାତାଙ୍କ ନାମ କୁମୁଦିନୀ ପ୍ରଧାନ । ତାଙ୍କ ପିତା ଓଡ଼ିଶା ସରକାରଙ୍କ ଅଧିନରେ ଜଣେ ଇଂଜିନିୟର ଥିଲେ ଓ ମାତା ପରିବାର ପୋଷଣ କରିଥିଲେ । ଶିକ୍ଷା ସେ ଲକ୍ଷ୍ମୀସାଗର ବିଦ୍ୟାଳୟ, ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ଓ ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସମାଜତତ୍ତ୍ୱରେ ଡକ୍ଟରେଟ୍ ଡିଗ୍ରୀ ହାସଲ କରି ସେ ୧୯୯୯ ମସିହାରେ ବାଲେଶ୍ୱର ଫକୀର ମୋହନ ବିଶ୍ୱବିଦ୍ୟାଳୟରେ ଅଧ୍ୟାପନା କରିଲେ । ପରେ ଭାରତୀୟ ରିଜର୍ଭ ବ୍ୟାଙ୍କରେ ବରିଷ୍ଠ ଅଧିକାରୀ ପଦରେ ନିଯୁକ୍ତ ହେଲେ । ୨୦୧୪ ମସିହାରେ ସେ ଓଡ଼ିଶା ସରକାରଙ୍କ ଅତିରିକ୍ତ ଅର୍ଥ ସଚିବ ତଥା ବିତ୍ତୀୟ ନିର୍ଦ୍ଦେଶକ ରୂପେ ଦାୟିତ୍ୱ ଗ୍ରହଣ କଲେ । ସେ ଓଡ଼ିଶା ଗ୍ରାମ୍ୟ ବ୍ୟାଙ୍କ, ଉତ୍କଳ ଗ୍ରାମୀଣ ବ୍ୟାଙ୍କ ଓ ମାଲାବାର ବ୍ୟାଙ୍କ ଆଦିରେ ମଧ୍ୟ ନିର୍ଦ୍ଦେଶକ ଥିଲେ । ରଚନାବଳୀ ଓଡ଼ିଆ କଳାହାଣ୍ଡି - ୨୦୦୭ କଳାହାଣ୍ଡିର ଅକୁହା କାହାଣୀ - ୨୦୨୧ ପ୍ରେମ ସ୍ତୁତି - ୨୦୨୦  (ଆଣ୍ଟନୀ ଥିଓଡରଙ୍କ ସହିତ) ମୁଁ, ସେ ଓ ସମୁଦ୍ର - ୨୦୧୯ ଅପରାହ୍ଣର ଝଡ଼ - ୨୦୧୭ କନ୍ଧମାଳ ଦଂଗା: ଉତ୍ପତ୍ତି ଓ ପରିଣାମ - ୨୦୧୫ ସାମ୍ପ୍ରଦାୟିକ ଭେଦଭାବର ଅର୍ଥନୈତିକ ଦିଗ - ୨୦୦୨ ଇଂରାଜୀ ଅନୁବାଦ ପ୍ରେମ ପାଶରେ ଯୀଶୁ  (ମୂଳ ଲେଖା: ଆଣ୍ଟନି ଥିଓଡର) ମୁଁ ତୋହରି ଶିଶୁ, ମା  (ମୂଳ ଲେଖା: ଆଣ୍ଟନି ଥିଓଡର) କାମନା ଓ ପ୍ରେମ ସଂଗୀତ  (ମୂଳ ଲେଖା: ଲଳିତା ଆୟାର୍) ବିଷାଦ ସଂଗୀତ  (ମୂଳ ଲେଖା: ଲଳିତା ଆୟାର୍) ସମ୍ମାନ ଓ ପୁରସ୍କାର ପ୍ରଧାନ ତାଙ୍କର କଳାହାଣ୍ଡି କବିତାର ଇଂରାଜୀ ଅନୁବାଦ ନିମନ୍ତେ ୨୦୦୭ ମସିହାରେ ସାହିତ୍ୟ ଅକାଡେମୀ ସୁବର୍ଣ୍ଣ ଜୟନ୍ତୀ ପୁରସ୍କାରରେ ସମ୍ମାନୀତ ହୋଇଥିଲେ  । ୨୦୦୭ ମସିହାରେ ସାମ୍ପ୍ରଦାୟିକ ସୌହାର୍ଦ୍ଦ୍ୟ ଉପରେ ସାହିତ୍ୟ ରଚନା ନିମନ୍ତେ ସେ ଇଣ୍ଡିଆନ ଏକ୍ସପ୍ରେସ  "ସିଟିଜେନ ଫର ପିସ"  ପୁରସ୍କାର ପାଇଥିଲେ ତାଙ୍କ କବିତା  ବୁଦ୍ଧ ହସିଲେ  ୨୦୧୩ ମସିହାରେ ପୋଏଟ୍ରି ସୋସାଇଟୀ ପୁରସ୍କାରରେ ସମ୍ମାନିତ ହୋଇଥିଲା । ବ୍ୟାଙ୍କ ସେବା, ବିତ୍ତୀୟ ସମାବେଶନ ଓ ହିନ୍ଦୀ ସାହିତ୍ୟରେ ଯୋଗଦାନ ନିମନ୍ତେ ମଧ୍ୟ ସେ ଅନେକବାର ସର୍ବଭାରତୀୟ ସ୍ତରରେ ପ୍ରଥମ ପୁରସ୍କାର ଲାଭ କରିଛନ୍ତି ।
ଜ୍ୟେଷ୍ଠା ଠାକୁରାଣୀ, ଜ୍ୟେଷ୍ଠା  ଇଂରାଜୀ ଭାଷାରେ ବା    ସଂସ୍କୃତ:        ,ବଡ଼ ବା ଅଗ୍ରଜ  ଜଣେ ହିନ୍ଦୁ ଠାକୁରାଣୀ ଯାହାଙ୍କୁ ଅଶୁଭ ଓ ଦୁର୍ଭାଗ୍ୟର ଦେବୀ କୁହାଯାଏ । ତାଙ୍କୁ ଲକ୍ଷ୍ମୀଙ୍କର ବଡ଼ ଭଉଣୀର ମାନ୍ୟତା ଦିଆଯାଏ ଯିଏ ନିଜେ ସୌନ୍ଦର୍ଯ୍ୟ ଓ ସୌଭାଗ୍ୟର ଦେବୀ ଅଟନ୍ତି । ପାପୀ ଓ ଅଶୁଭ ସ୍ଥାନମାନଙ୍କ ସ‌ହିତ ତାଙ୍କର ସମ୍ପର୍କ ରହିଥାଏ । ଆଳସ୍ୟ, ଦାରିଦ୍ର୍ୟ, ଦୁଃଖ, କୁରୂପତା ଓ କାଉ ସାଥିରେ ତାଙ୍କର ସମ୍ଭନ୍ଧ ଥାଏ । ଅନ୍ୟ ଏକ ଦୁର୍ଭାଗ୍ୟର ଦେବୀ ଅଲକ୍ଷ୍ମୀ   ସ‌ହିତ ମଧ୍ୟ ତାଙ୍କୁ ସଂଯୁକ୍ତ କରାଯାଏ । ନିଜ ଗୃହଠାରେ ଦୂରରେ ରହୁଥିବା ମହିଳାମାନଙ୍କ ପାଇଁ ଏହି ପୂଜା ସୁପାରିସ କରାଯାଏ । ଖ୍ରୀ:ପୂ: ୩୦୦ ଶତାବ୍ଦୀରୁ ହିନ୍ଦୁ ପରମ୍ପରାରେ ଜ୍ୟେଷ୍ଠା ପୂଜା ପାଇଆସୁଛନ୍ତି । ସପ୍ତମ ଓ ଅଷ୍ଟମ ଶତାବ୍ଦୀ ବେଳକୁ ଦକ୍ଷିଣ ଭାରତରେ ତାଙ୍କ ପୂଜା ଶୀର୍ଷରେ ପ‌ହଞ୍ଚିଥିଲା ଯାହା ସମୟକ୍ରମେ ୧୦ମ ଶତାବ୍ଦୀ ବେଳକୁ କମିଯାଇ ବିସ୍ମରଣ ହୋଇଗଲା । ଅଧୁନା ଅନେକ ପୁରାତନ ମୂର୍ତ୍ତୀ ରହିଥିଲେ ମଧ୍ୟ ତାଙ୍କର ପୂଜା କ୍ୱଚିତ କରାଯାଉଛି । ବର୍ଣ୍ଣନା ଓ ପ୍ରତିମା ବିଦ୍ୟା ଜ୍ୱେଷ୍ଠାଙ୍କର ବିଶଦ ବର୍ଣ୍ଣନା:- ଅଗମ   ଯେପରିକି ଅଂଶୁମଦ‌ଭେଦଗମ , ସୁପ୍ରଭେଦଗମ ଓ ପୂରବକରଙ୍ଗମ; ବିଷ୍ଣୁଧରମୋତ୍ତର ପୁରାଣ ଓ ବୌଧ‌ୟାନ‌ଗ୍ରହ୍ୟସୁତ୍ର ମଦୁରାଇ ପାଖରେ ଥିବା ତିରୁପରାଙ୍କୁନରାମ ଗୁମ୍ଫାରେ ୮ମ ଶତାବ୍ଦୀର ଶିଳାଲେଖରେ ପୂଜା ବିଧି ଲେଖାଅଛି । ପୁରାଣ ଲେଖା ଅନୁସାରେ ଜ୍ୟେଷ୍ଠାଙ୍କ ଡାହାଣ ହାତରେ ଗୋଟିଏ ଧଳା ବା ନୀଳ ପଦ୍ମ ଫୁଲ ଧରିଥାଆନ୍ତି । ଗୋଟିଏ ଜଳପାତ୍ର ବାମ ହାତରେ ଧରନ୍ତି ବା ସିଂହାସନ ପାଖରେ ଥାଏ ବା ହାତରେ ଧରି ସୁରକ୍ଷା ଦାୟକ ଅଭୟ ମୁଦ୍ରା ଧାରଣ କରିଥାଆନ୍ତି । ସାଧାରଣତଃ ତାଙ୍କ ବାମ ହାତ ତାଙ୍କ ଜଙ୍ଘ ବା ଆସନ ଉପରେ ଥାଏ । ବେଳେ ବେଳେ ଜ୍ୟେଷ୍ଠାଙ୍କ ହାତରେ ଗୋଟିଏ ଝାଡ଼ୁ ଥାଏ । ଜ୍ୟେଷ୍ଠା ବିଭିନ୍ନ ଅଳଙ୍କାର ପିନ୍ଧନ୍ତି ଓ କପାଳରେ ସଧବା ଚିହ୍ନ ସ୍ୱରୂପ ତିଳକ ଲଗେଇଥାଆନ୍ତି । ତାଙ୍କ କେଶ ବେଣୀ ହୋଇଥାଏ ଓ ମୁଣ୍ଡ ଉପରେ ଥୁଆ ହୋଇଥାଏ ବା ମୁଣ୍ଡ ଚାରିପାଖରେ ବସିକବନ୍ଧ   ଶୈଳୀରେ ଗୁଡ଼ାହୋଇଥାଏ । ଜ୍ୟେଷ୍ଠାଙ୍କର ପତାକାରେ ଗୋଟିଏ କାଉ ଚିହ୍ନ ଥାଏ, ସେଥିଯୋଗୁ ତାହାକୁ ତାମିଲରେ କାଉ-ପତାକା କୁହାଯାଏ । ବେଳେ ବେଳେ ତାଙ୍କ ଦୁଇ ପାଖରେ ସେବାକାରିଣୀ ଠାକୁରାଣୀ ଦୁଇ ଜଣ ଝାଡ଼ୁ ଓ କାଉ ଧରି ଠିଆ ହୋଇ ରହନ୍ତି । ବେଳେ ବେଳେ କାଉଟିଏ ତାଙ୍କ ପାଖରେ ଠିଆ ହୋଇଥାଏ । ଅନେକ ସମୟରେ ତାଙ୍କ ଦୁଇ ପାଖରେ ଥିବା ଦୁଇ ଜଣଙ୍କ ମଧ୍ୟରୁ ଜଣେ ତାଙ୍କର ପୁତ୍ର ଓ ଆଉ ଜଣେ ତାଙ୍କର କନ୍ୟା ହୋଇଥିବା କୁହାଯାଏ । ପୁରୁଷ ଜଣକ ଗୋଟିଏ ଦଉଡ଼ି ଧରିଥାଆନ୍ତି । ସୁନ୍ଦରୀ ମହିଳା ଜଣକ ମୁଣ୍ଡରେ ଗୋଟିଏ କୋନ ଆକାରରେ ମୁକୁଟ ଥାଏ । ଜ୍ୟେଷ୍ଠା କେବେ ବାହନ ଉପରେ ବସିଥିବା ବର୍ଣ୍ଣନା ଦେଖାଯାଏ ନାହିଁ କିନ୍ତୁ କେତେକ ଚିତ୍ରରେ ଅଲକ୍ଷ୍ମିଙ୍କ ଭଳି ଗଧ ଉପରେ ବସିଥିବା ଦେଖାଯାଏ । କେତେକ ଚିତ୍ରେ ସିଂହ ଟଣା ରଥରେ ବସିଥିବା ଦେଖାଯାଏ ଓ ପଛରେ ବାଘ ପଶ୍ଚାତଧାବନ କରୁଥାଆଆନ୍ତି ଓ ଆଉ କେତେକ ଚିତ୍ରରେ ଓଟ ବା ସିଂହ ଉପରେ ବସିଥିବା ଦେଖାଯାଏ ।
ବିଶେଷ କରି ଉତ୍ତର ଭାରତରେ ଦକ୍ଷିଣ ଏସିଆର ସବୁଠାରୁ ଲୋକପ୍ରିୟ ଲୋକ ପ୍ରଦର୍ଶନ ମଧ୍ୟରୁ ନୌଟଙ୍କୀ‌ ଅନ୍ୟତମ । ବଲିଉଡର ଆଗମନ ପୂର୍ବରୁ  (ହିନ୍ଦୀ ଚଳଚ୍ଚିତ୍ର ଶିଳ୍ପ), ନୌଟଙ୍କୀ‌ ଉତ୍ତର ଭାରତର ଗ୍ରାମ ଏବଂ ସହରମାନଙ୍କରେ ସବୁଠାରୁ ବଡ ମନୋରଞ୍ଜନ ମାଧ୍ୟମ ଥିଲା  । ନୌଟଙ୍କୀ‌ର ସମୃଦ୍ଧ ସଂଗୀତ ରଚନା ଏବଂ ହାସ୍ୟାସ୍ପଦ, ଚିତ୍ତାକର୍ଷକ କାହାଣୀ ଗ୍ରାମୀଣ ଲୋକଙ୍କ କଳ୍ପନା ଉପରେ ଏକ ଶକ୍ତିଶାଳୀ ପ୍ରଭାବ ପକାଇଥାଏ । ଗଣମାଧ୍ୟମର ପ୍ରସାର ପରେ ମଧ୍ୟ  (ଯେପରିକି ଟେଲିଭିଜନ୍, ଡିଭିଡି, ଏବଂ ଅନଲାଇନ ଷ୍ଟ୍ରିମିଂ), ନୌଟଙ୍କୀ‌ ପ୍ରଦର୍ଶନରେ ୧୦,୦୦୦ରୁ ୧୫,୦୦୦ ଲୋକଙ୍କ ଭିଡ଼ ଦେଖିବାକୁ ମିଳେ  । ନୌଟଙ୍କୀ‌ର ଉତ୍ପତ୍ତି ଉତ୍ତର ଭାରତର ସଂଗୀତ, ଭାଗବତ ଏବଂ ସ୍ୱାଙ୍ଗ୍ ମ୍ୟୁଜିକାଲ୍ ଥିଏଟର ପରମ୍ପରାରେ ଅବସ୍ଥିତ । ଉତ୍ତରପ୍ରଦେଶ, ରାଜସ୍ଥାନ, ମଧ୍ୟପ୍ରଦେଶ, ହରିୟାଣା, ଏବଂ ବିହାରରେ ନୌଟଙ୍କୀ‌ ସର୍ବାଧିକ ଭାବେ ପ୍ରସିଦ୍ଧି ଲାଭ କରିଛି । ପ୍ରଦର୍ଶନ ରୋମାଣ୍ଟିକ କାହାଣୀ, ପୁରାଣ, କିମ୍ବା ସ୍ଥାନୀୟ ହିରୋମାନଙ୍କ ଜୀବନୀରୁ ଉତ୍ପନ୍ନ ଏକ ଲୋକପ୍ରିୟ ଲୋକ ଥିମ ଉପରେ ଆଧାରିତ ହେଉଛି ନୌଟଙ୍କୀ ପ୍ରଦର୍ଶନ । ପ୍ରଦର୍ଶନ ପ୍ରାୟତଃ ବ୍ୟକ୍ତିଗତ ଗୀତ, ନୃତ୍ୟ, ଏବଂ ବ୍ୟାଙ୍ଗ ନାଟକ ସହିତ ପ୍ରତିବଦ୍ଧିତ ହୋଇଥାଏ, ଯାହା ଦର୍ଶକଙ୍କ ପାଇଁ ବ୍ରେକ୍ ଏବଂ ବ୍ୟଙ୍ଗ ରିଲିଫ୍ ଭାବରେ କାର୍ଯ୍ୟ କରିଥାଏ । ଶ୍ରୋତାମାନେ ବେଳେବେଳେ ଶୌଚାଳୟକୁ ଯିବା କିମ୍ବା ସେମାନଙ୍କ ଘର କିମ୍ବା ନିକଟସ୍ଥ ଦୋକାନରୁ ଖାଦ୍ୟ ନେବା ପାଇଁ ବିରତିର ବ୍ୟବହାର କରନ୍ତି । ସମ୍ପ୍ରଦାୟର ସଦସ୍ୟମାନେ ନାଉଟାଙ୍କି ପ୍ରଦର୍ଶନ ପାଇଁ ଲଜିଷ୍ଟିକ୍ ସହାୟତା, ଆର୍ଥିକ ସହାୟତା ଏବଂ ଦକ୍ଷ ଅଭିନେତା ପ୍ରଦାନ କରନ୍ତି । କେଉଁ ସ୍କ୍ରିପ୍ଟ ସଂପାଦିତ ହେବ ଦର୍ଶକ ସଦସ୍ୟମାନେ ବାଛନ୍ତି ଏବଂ ଏକ ଗୀତ କିମ୍ବା ବ୍ୟାଙ୍ଗ ନାଟକର ପୁନରାବୃତ୍ତି ଦାବି କରିବାକୁ ପ୍ରଦର୍ଶନ ସମୟରେ ହସ୍ତକ୍ଷେପ କରନ୍ତି । ନୌଟଙ୍କୀ ପ୍ରଦର୍ଶନ ଏକ ଗାଁରେ କିମ୍ବା ଆଖପାଖରେ ଉପଲବ୍ଧ ଯେକୌଣସି ଖୋଲା ସ୍ଥାନରେ ହୋଇପାରେ ଯାହା ଶହ ଶହ କିମ୍ବା ହଜାରରେ ଦର୍ଶକଙ୍କୁ ସ୍ଥାନିତ କରିପାରିବ । ଅନ୍ୟ ସମୟରେ, ସ୍ଥାନୀୟ ବିଦ୍ୟାଳୟର ଖେଳ ପଡିଆ ପ୍ରଦର୍ଶନ ସ୍ଥାନ ହୋଇଯାଏ । ପଞ୍ଜାବରୁ ଆରମ୍ଭ କରି, ନୌଟଙ୍କୀ ଶୈଳୀ ଶୀଘ୍ର ଲୋକପ୍ରିୟ ହୋଇ ଉତ୍ତର ଭାରତରେ ବ୍ୟାପିଗଲା । ସମାଜର ଉଚ୍ଚ ମାନର ଲୋକମାନେ ଏହାକୁ  'ଶସ୍ତା'  ଏବଂ  'ଅଶ୍ଳୀଳ'  ବିବେଚନା କରୁଥିଲେ କିନ୍ତୁ ଏହି ଲୋକକଳା ସମାଜରେ ବୃଦ୍ଧି ପାଇବାକୁ ଲାଗିଲା । ଇତିହାସ ଏବଂ ବିକାଶ ଅଧିକାଂଶ ସମାଲୋଚକମାନେ ବିଶ୍ୱାସ କରନ୍ତି ଯେ ନୌଟଙ୍କୀ ସୁଆଙ୍ଗ ଶୈଳୀର ଏକ ପ୍ରବର୍ତ୍ତିତ ରୂପ ଅଟେ । ଦର୍ଶକଙ୍କ ଆଗ୍ରହକୁ ବଜାୟ ରଖିବା ପାଇଁ ନୌଟଙ୍କୀ ପ୍ରାୟତଃ ରୋମାନ୍ସର ଉପାଦାନ ଧାରଣ କରିଥାଏ, ଯାହା ଅଶ୍ଳୀଳତା ପାଇଁ ମଧ୍ୟ ବ୍ୟବହୃତ ହୋଇପାରେ । ସେଥିପାଇଁ ଅନେକ ଅଶ୍ଳୀଳ ନୌଟଙ୍କୀ ମଧ୍ୟ ଦେଢଶହ ବର୍ଷ ଧରି ଚାଲିଆସୁଛି, ଯେଉଁ କାରଣରୁ ନୌଟଙ୍କୀର ଶୈଳୀ ମଧ୍ୟ ବଦନାମ ହେଉଛି । ପାରମ୍ପାରିକ ଭାବରେ, ନୌଟଙ୍କୀରେ ଟଙ୍କା ରୋଜଗାର କରିବା ପାଇଁ, ଏହା ଗୁରୁତ୍ୱପୂର୍ଣ୍ଣ ଥିଲା ଯେ ଦର୍ଶକ କେବେ ବି ବିରକ୍ତ ହୁଅନ୍ତି ନାହିଁ, ତେଣୁ ଅଧିକାଂଶ ଜିମିକ୍ସ ୧୦ ମିନିଟ୍ କିମ୍ବା ତା ଠାରୁ କମ୍ ଘଟଣାର କ୍ରମକୁ ନେଇ ଗଠିତ ହୋଇଥିଲା, ଯେଉଁଥିରେ ପ୍ରତ୍ୟେକ ଅଂଶ ଦର୍ଶକଙ୍କ ଆଗ୍ରହକୁ ବଜାୟ ରଖିଥିଲା । କାହାଣୀକୁ ଆକର୍ଷଣୀୟ ରଖିବା ପାଇଁ ବୀରତ୍ୱ, ପ୍ରେମ, ହାସ୍ୟ, ଗୀତ ଏବଂ ନୃତ୍ୟ ଏବଂ ଧର୍ମ ମିଶ୍ରିତ ଏବଂ ଦର୍ଶକଙ୍କ ଭାବନାକୁ ଉପରକୁ ଏବଂ ତଳକୁ ରଖିବାକୁ ଚେଷ୍ଟା କରେ ।
ସ୍ତୁତିଚିନ୍ତାମଣି ଭୀମ ଭୋଇଙ୍କ ରଚିତ ଏକ ଓଡ଼ିଆ ଜଣାଣ ଗ୍ରନ୍ଥ । ଏହା ଭୀମ ଭୋଇଙ୍କର ଏକ ପ୍ରମୁଖ ରଚନା ଏବଂ ମହିମା ଧର୍ମର ମୁଖ୍ୟ ଗ୍ରନ୍ଥ । ଏଥିରେ ସେ ଅଲେଖ ମହିମାଙ୍କ ବିଷୟ ବ୍ୟାଖ୍ୟାନ କରିବା ସହିତ ଅଲଖିଆମାନଙ୍କ  (ସାଧକ) ପାଇଁ ତାଙ୍କର ବାଣୀ ଓ ଅନ୍ୟାନ୍ୟ ସାଧନା ଉଲ୍ଲେଖ କରିଛନ୍ତି  । ସ୍ତୁତିଚିନ୍ତାମଣିରେ ଶହେରୁ ଅଧିକ ବୋଲି ରହିଛି ଓ ପ୍ରତିଟି ବୋଲି ୨୦ଟି ଭାଗରେ ବିଭକ୍ତ । ଏହି ଗ୍ରନ୍ଥରେ ମୋଟ ୪୦୦୦ ଧାଡ଼ି ୨୦୦୦ ପଙ୍‌କ୍ତିରେ ବିଭକ୍ତ । ଗ୍ରନ୍ଥଟି ଆତ୍ମଜୀବନୀମୂଳକ ଓ ଏଥିରେ ଭୀମଭୋଇ ନିଜର ଅନୁଭୂତି ଆଦି ଉଲ୍ଲେଖ କରିଛନ୍ତି । ଗ୍ରନ୍ଥର ଶେଷ ଆଡ଼କୁ ଅଲେଖ ମହିମାଙ୍କ ବିଷୟ ସନ୍ନିବେଶିତ ଏବଂ ମଣିଷମାନଙ୍କ ଦୁଃଖ ନାଶ ନିମନ୍ତେ ଭୀମ ଭୋଇ ତାଙ୍କ ଆଗରୁ ରଚିତ ଓ ବର୍ଣ୍ଣିତ ଶୂନ୍ଯ ନିରଞ୍ଜନଙ୍କ ବାବଦରେ ମଧ୍ୟ ବର୍ଣ୍ଣନା କରିଛନ୍ତି । ସ୍ତୁତି ଚିନ୍ତାମଣିରେ ବ୍ରହ୍ମା, ବିଷ୍ଣୁ ଓ ଶିବ ଆଦି ଦେବତାଙ୍କୁ ଅଲେଖ ମହିମାଙ୍କ ନିମ୍ନରେ ରଖାଯାଇଛି । ଏହି ମୂଳ ଗ୍ରନ୍ଥ ଭିନ୍ନ ଭିନ୍ନ ସଂକଳକ ଓ ପ୍ରକାଶକଙ୍କଦ୍ୱାରା ମୁ୍ଦ୍ରିତ ହୋଇ ପ୍ରକାଶିତ ହୋଇଛି । ଏଥି ମଧ୍ୟରୁ ୧୯୫୬-୧୯୬୬ ମସିହାରେ ଉମେଶ ସାମନ୍ତରାୟଙ୍କ ସଂକଳିତ ସମାନ ନାମରେ ପ୍ରକାଶିତ ପୁସ୍ତକ, ୧୯୮୬ ମସିହାରେ ଭୀମ ଭୋଇଙ୍କ ସାମଗ୍ରିକ ରଚନା କରୁଣାକର କରଙ୍କଦ୍ୱାରା ସଂକଳିତଭକ୍ତକବି ଭୀମଭୋଇ ଗ୍ରନ୍ଥାବଳୀ ନାମକ ପୁସ୍ତକ, ୨୦୨୦ ମସିହାରେ ସତ୍ୟନାରାୟଣ ସ୍ୱାଇଙ୍କ ଅନୂଦିତ ଓ ଓଡ଼ିଶା ସାହିତ୍ୟ ଏକାଡେମୀ ପ୍ରକାଶିତ ଇଂରାଜୀ ପୁସ୍ତକ  ' ଆଦି ଅନ୍ୟତମ ।
ଦେହେରଦୁନ କାଣ୍ଟନମେଣ୍ଟ ଭାରତୀୟ ରାଜ୍ୟ ଉତ୍ତରଖଣ୍ଡର ଦେହେରାଡୁନ ଜିଲ୍ଲାର ଏକ କାଣ୍ଟନମେଣ୍ଟ ସହର । ଜନସଂଖ୍ୟା 2001 ଜନଗଣନା ଅନୁସାରେ ଦେହେରାଡୁନ କାଣ୍ଟନମେଣ୍ଟର ଜନସଂଖ୍ୟା30,102. ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 52 %ଥିବା ବେଳେ ମହିଳା ସଂଖ୍ୟା 48% ଥିଲା । ଏଠାରେ ସାକ୍ଷ୍ୟରତା ହାର 79% ରହିଥିଲା ।ଏହା ଜାତୀୟ ହାରଠାରୁ ଅଧିକ । ଦେହେରଦୁନ କାଣ୍ଟନମେଣ୍ଟରେ 6 ବର୍ଷରୁ କମ ଆବାଡୀ 10% ଥିଲା । ମୁଖ୍ୟ ସ୍ଥାନ ସବୁ ତାରକେଶ୍ୱର , ରବର୍ସ ଗୁମ୍ଫା , ସାଗସ୍ତ୍ରଧାରା , ମାସୁରୀକୁ ଯିବା ରାସତାରେ ଶିବ ମନ୍ଦିର ଏଠାରେ ଦର୍ଶନୀୟ ସ୍ଥାନ ଭାବରେ ରହିଛି ।
-ପପ୍ ଅଥବା -  (ଜାପାନୀ ଭାଷା: , ) , ଜାପାନୀ ପପ୍ ସଂଗୀତକୁ ବୁଝାଏ  । ପ୍ରକାର 2 1 ଇତିହାସ 2 1 କଳାକାର ଜାପାନୀ ପପ୍ କଳାକାରମାନେ ଜାପାନ ସହିତ ବିଶ୍ୱରେ ମଧ୍ୟ ପ୍ରସିଦ୍ଧ ।
ଟିପ୍ରାନାଭିର  (ଇଂରାଜୀ ଭାଷାରେ , ଟିପିଭି), ଆପ୍ଟିଭସ୍ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହାକି ଅନ୍ୟାନ୍ୟ ଔଷଧ ମଧ୍ୟରେ ରାଇଟୋନାଭିର ସହିତ ଏଚଆଇଭି ରୋଗ ପାଇଁ ବ୍ୟବ‌ହୃତ ହୁଏ  । ସମାନ ଔଷଧ ସହିତ ଏହା ବ୍ୟବହୃତ ହୁଏ ଯାହା ପ୍ରଭାବଶାଳୀ ନୁହେଁ । ଏହା ପାଟିରେ ଦିଆଯାଏ । ଦୁଇ ବର୍ଷରୁ ଅଧିକ ବୟସରେ ଏହା ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ଜ୍ୱର, ଥକାପଣ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଣ୍ଟ୍ରାକ୍ରାନିଆଲ୍ ରକ୍ତସ୍ରାବ, ଯକୃତ ପ୍ରଦାହ, ଯକୃତ ବିଫଳତା, ଉଚ୍ଚ ରକ୍ତ ଶର୍କରା ଏବଂ ଅସ୍ୱାଭାବିକ ଲିପିଡ ସ୍ତର ଅନ୍ତର୍ଭୁକ୍ତ ହୋଇପାରେ । ଏହା ଏକ ପ୍ରୋଟିଏଜ ଇନହିବିଟର   ଯାହାକି ଏଚ.ଆଇ.ଭି ପ୍ରୋଟିଏଜକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୦୫ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟିପ୍ରାନାଭିର ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ 2021 ସୁଦ୍ଧା ଏହା ପିଛା ମାସକୁ ପ୍ରାୟ ୪୪୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୮୦୦ ଡଲାର ଅଟେ ।
ପିତ୍ତକୋଷ ଏକ ପୋଲା ଅଙ୍ଗ ଯେଉଁଥିରେ ପିତ୍ତ ଜମାହୋଇ ରହି ଗାଢ଼ ହେବା ପରେ ଯୁଦ୍ରାନ୍ତ୍ରକୁ ଯାଏ । ମାନବ ଦେହରେ ଏହି ନାସପାତି ଆକାରର ଅଙ୍ଗଟି ଯକୃତ ତଳେ ଥାଏ । ଯକୃତଦ୍ୱାରା ପ୍ରସ୍ତୁତ ହୋଇଥିବା ପିତ୍ତ ଏହା କମନ ହେପାଟିକ ଡକ୍ଟ ମାଧ୍ୟମରେ ଗ୍ରହଣ କରି ଜମା କରି ରଖିବା ପରେ କମନ ବାଇଲ ଡକ୍ଟ ଭିତର ଦେଇ ଡୁଓଡେନମକୁ ଛାଡ଼େ ଯେଉଁଠାରେ ଚର୍ବି   ହଜମ କରିବାରେ ଏହ ସାହାଯ୍ୟ କରେ । ରକ୍ତରେ ଥିବା ହେମୋଗ୍ଲୋବିନ ନଷ୍ଟ ହୋଇଗଲେ କୋଲେଷ୍ଟ୍ରଲ୍‌   ବା ବିଲିରୁବିନ ତିଆରି ହୁଏ ଯାହା ମିଳେଇ ନପାରିଲେ ପଥର ହୋଇଯାଏ ଯାହାକୁ ପିତ୍ତାସ୍ମରୀ କୁହାଯାଏ । ପିତ୍ତାସ୍ମରୀ ରୋଗ ହେଲେ ଉଦରର ଡାହାଣ-ଉପର ପାଖରେ ଉଲ୍ଲେଖନୀୟ ଯନ୍ତ୍ରଣା ହୁଏ ଓ ଅଧିକାଂଶ ସମୟରେ ଏହାକୁ କୋଲିସିସ୍ଟେକ୍ଟୋମି   ଅପରେଶନ କରି ବାହାର କରିଦିଆଯାଏ । ଏକାଧିକ ପିତ୍ତାସ୍ମରୀ ଏକାଠି ଚିପି ହୋଇ ଜାମ ହୋଇଗଲେ, ସଂକ୍ରମଣ ଓ ଅଟୋଇମ୍ମ୍ୟୁନ ରୋଗ ହେଲେ ପିତ୍ତକୋଷ ପ୍ରଦାହ ବା କୋଲିସିସ୍ଟାଇଟିସ   ହୁଏ । ଗଠନ ପିତ୍ତକୋଷ ଏକ ପାଉଁସିଆ-ନୀଳ ଫମ୍ପା ଅଙ୍ଗ ଯାହା ଯକୃତର ଏକ ଛୋଟ ଗାତରେ ରହିଥାଏ । ପୂର୍ଣ୍ଣ ବୟସ୍କ ଲୋକର ପିତ୍ତକୋଷ ଲମ୍ବ ୭-୧୦ ସେମି ଓ ଫୁଲିଗଲେ ପ୍ରସ୍ଥ ୪ ସେମି ହୁଏ । ଏଥିରେ ୫୦ ମି:ଲି: ପଦାର୍ଥା ଧରେ । ଏହା ଏକ ନାସପାତି ଭଳି ଦେଖିବାକୁ ଯାହାର ଅଗ୍ରଭାଗ ସିସ୍ଟିକ ଡକ୍ଟ   ଭିତରକୁ ଖୋଲିଯାଏ । ଏହାର ତିନୋଟି ଭାଗ ଥାଏ ଯଥା ଫଣ୍ଡସ, ବଡି ବା ଦେହ ଓ ନେକ ବା ବେକ । ଫଣ୍ଡସର ଏହ ଗୋଲାକାର ସ୍ଥାନ ଥାଏ ଯାହା ଉଦର କାନ୍ଥ ଦିଗକୁ ମୁହଁ କରିଥାଏ । ଯକୃତର ତଳ ପୃଷ୍ଠର ଗୋଟିଏ ଛୋଟ ଗାତରେ ବଡି ଥାଏ । ନେକ ବା ଦେହଟି କ୍ରମଶଃ ସରୁ ହୋଇ ବିଲିଆରି ଟ୍ରିର ସିସ୍ଟିକ ଡକ୍ଟ ସ‌ହିତ ମିଶିଯାଇଥାଏ । କମନ ହେପାଟିକ ଡକ୍ଟ ସ‌ହିତ ସିସ୍ଟିକ ଡକ୍ଟ ସଂଯୁକ୍ତ ହୋଇ କମନ ହେପାଟିକ ଡକ୍ଟ ନାମରେ ପରିଚିତ ହୁଏ । ସିସ୍ଟିକ ଡକ୍ଟ ଓ କମନ ହେପାଟିକ ଡକ୍ଟ ମଧ୍ୟରେ ଥିବା ସିସ୍ଟିକ ନୋଡକୁ ଲସିକା ବୋହିଯାଏ । ଏହାର ନିମ୍ନ ଭାଗର ଲସିକା ହେପାଟିକ ଲିମ୍ଫ ନୋଡକୁ ଯାଏ । ଅବଶେଷରେ ସମସ୍ତ ଲସିକା ସିଲିଆକ ଲିମ୍ଫ ନୋଡକୁ   ଡ୍ରେନ ହୁଏ । କାର୍ଯ୍ୟ ନିଜ ଅଙ୍ଗରେ ପିତ୍ତ   ବା ଗଲ୍ ଜମାକରି ରଖିବା ପିତ୍ତାଶୟର ମୂଳ କାର୍ଯ୍ୟ ଯାହା ଖାଦ୍ୟରେ ଥିବା ଚର୍ବି ଜାତୀୟ ଅଂଶକୁ ହଜମ କରିବାରେ ସାହାଯ୍ୟ କରେ । ଯକୃତରେ ସୃଷ୍ଟି ହେବା ପରେ କ୍ଷୁଦ୍ର ନଳୀ ମଧରେ ପିତ୍ତ ବୋହିଯାଇ ସିସ୍ଟିକ ଡକ୍ଟ ଓ ତା 'ପରେ ବଡ଼ ହେପାଟିକ ଡକ୍ଟରେ ଯାଇ ପିତ୍ତାଶୟରେ ଜମା ହୁଏ । ଯେ କୌଣସି ଏକ ସମୟରେ ସେଥିରେ ପ୍ରାୟ ୩୦ରୁ ୬୦ ମି:ଲି: ପିତ୍ତ ଜମାହୋଇ ରହେ । ଚର୍ବି‌ଯୁକ୍ତ ଖାଦ୍ୟ ପାକଅନ୍ତନଳୀ ମଣ୍ଡଳରେ ପ୍ରବେଶ କଲେ ଡୁଓଡେନନ ଓ ଜେଜୁନମ ଭିତରେ ଥିବା ଆଇ କୋଷ ମଧ୍ୟରୁ କୋଲିସିସ୍ଟୋକାଇନିନ ନିର୍ଗତ ହୁଏ । ପିତ୍ତକୋଷରେ କୋଲିସିସ୍ଟିକାଇନିନ ଉତ୍ତେଜନା ସୃଷ୍ଟି କରିବାଦ୍ୱାରା ପିତ୍ତକୋଷ ବାରମ୍ବାର ସଙ୍କୁଚିତ ଓ ପ୍ରସାରିତ ହୋଇ ଏହା ଭିତରେ ଥିବା ପଦାର୍ଥକୁ କମନ ବାଇଲ ଡକ୍ଟ ଭିତର ଦେଇ ଶେଷରେ ଡୁଓଡେନମ ଭିତରକୁ ଛାଡ଼େ । ଆଂଶିକ ହଜମ ହୋଇଥିବା ଚର୍ବିକୁ ପିତ୍ତ ଇମଲସିଫାଇ କରିବାଦ୍ୱାରା ତାହାର ଅବଶୋଷଣ ହୋଇଯାଏ । ପିତ୍ତରେ ଜଳ ଓ ବାଇଲ ଲବଣ ଥାଏ ଓ ଏହା ହେମୋଗ୍ଲୋବିନର ମେଟାବୋଲିଜ୍ମ ଯୋଗୁ ସୃଷ୍ଟି ହେଉଥିବା ବିଲିରୁବିନ ଦେହରର ବିଦାୟ କରିବାରେ ସାହାଯ୍ୟ କରେ । ଯକୃତରୁ ନିର୍ଗତ ହୋଇଥିବା ପିତ୍ତ, ପିତ୍ତକୋଷରୁ ନିର୍ଗତ ହେଉଥିବା ପିତ୍ତ ସ‌ହିତ ସମାନ ନୁହେଁ । ପିତ୍ତକୋଷରେ ଏହା ପୁର୍ବାପେକ୍ଷା ୩ରୁ ୧୦ ଗୁଣ ଗାଢ଼ ହୋଇଯାଏ ଓ ଏହା ଜଳ ସ‌ହିତ କିଛି ଇଲେକ୍ଟ୍ରୋଲାଇଟ ବିଦାୟ କରିଦେବା ଯୋଗୁ ସମ୍ଭବ ହୁଏ । ଜଳ ଓ କ୍ଲୋରାଇଡ ଆୟନର ଆକ୍ଟିଭ ଟ୍ରାନ୍ସପୋର୍ଟ ଯୋଗୁ ଏହା ହୁଏ ।
ପ୍ରାଜିକ୍ୱାଣ୍ଟେଲ  (ଇଂରାଜୀ ଭାଷାରେ , ବିକ୍ରୟ ନାମ ବିଲଟ୍ରିସାଇଡ/ ) ଏକ ଔଷଧ ଯାହା ଅନେକ ଗୁଡ଼ିଏ ପରଜୀବୀ ସଂକ୍ରମଣର   ଚିକିତ୍ସା ନିମନ୍ତେ ଦିଆଯାଏ  । ନିର୍ଦ୍ଦିଷ୍ଟ ଭାବରେ ଏହା ସିସ୍ଟୋସୋମିଆସିସ, କ୍ଲୋନୋର୍କିଆସିସ  , ଓପିସ୍ଥୋକିଆସିସ  , ଫିତାକୃମି ସଂକ୍ରମଣ  , ସିସ୍ଟିସର୍କୋସିସ, ହାଇଡାଟିଡ ଡିଜିଜ   ଓ ଅନ୍ୟାନ୍ୟ ଟ୍ରେମାଟୋଡା ସଂକ୍ରମଣରେ   ଦିଆଯାଏ । ଆଖିରେ ହେଉଥିବା ସିସ୍ଟିସର୍କୋସିସ ରୋଗରେ ଏହା ଦିଆଯାଏନାହିଁ । ଏହି ଔଷଧକୁ ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ନିୟନ୍ତ୍ରଣ ଅଭାବ, ପେଟ ଯନ୍ତ୍ରଣା, ବାନ୍ତି, ମୁଣ୍ଡବଥା ଓ ଆଲର୍ଜି ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ଦେଲେ ମଧ୍ୟ ସ୍ତନ୍ୟପାନ ସମୟରେ ଦିଆଯାଏନାହିଁ । ଏହା ଆନ୍ଥେଲମିଣ୍ଟିକ ଶ୍ରେଣୀର ଏକ ଔଷଧ । ଆଂଶିକ ଭାବରେ ପରଜୀବୀର ସକର   କାମକୁ ପ୍ରଭାବିତ କରି ଏହା କାର୍ଯ୍ୟକାରୀ ହୁଏ । ସନ ୧୯୮୨ରେ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରାଜିକ୍ୱାଣ୍ଟେଲ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ ଏହାର ଏକ ଦିନର ହୋଲସେଲ ମୂଲ୍ୟ ୦.୪ରୁ ୧୮.୧୫ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୧୦୦ରୁ ୨୦୦ ଆମେରିକୀୟ ଡଲାର ।
ଆବିଡ଼ୋସରସ   : ;ମାନେ  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଇତିହାସ ଶ୍ରେଣୀ ବିଭାଗ ଆହୁରି ଦେଖନ୍ତୁ ଆଧାର ବହି ଆଧାର   (1995). 1-85471-648-4.  & .   (2004). , . 0-520-24209-2. ଆହୁରି ପଢନ୍ତୁ ବାହାର ଲିଙ୍କ  " : , " . 23, 2010. 27 2010. 2010. { }: :
, ଡ୍ରୋନଡାରୋନ, ଏକ ବେପାର ନାମ ମଲ୍ଟାକ, ହେଉଛି ଏକ ଔଷଧ ଯାହା ଅନିୟମିତ ହୃତ୍ ସ୍ପନ୍ଦନ ଥିବା ବା ଆଟ୍ରିଆଲ୍ ଫାଇବ୍ରିଲେସନ୍ ଇତିହାସ ଥିବା ଲୋକଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆମିଓଡାରୋନ୍ ଭଳି କାମ ନ କରିପାରିଲେ ମଧ୍ୟ ନିରାପଦ ହୋଇପାରେ । ଯେଉଁମାନେ ସର୍ବଦା ଆଟ୍ରିଆଲ୍ ଫାଇବ୍ରିଲେସନରେ ଥାଆନ୍ତି ସେମାନଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ପେଟ ଯନ୍ତ୍ରଣା ଏବଂ ଦୁର୍ବଳତା ଅନୁଭବ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ହାଇପୋକାଲେମିଆ ବା କମ୍ ପୋଟାସିଅମ୍, କମ୍ ମ୍ୟାଗ୍ନେସିୟମ୍ ଏବଂ ବୃକ୍‌କ ସମସ୍ୟା ହୋଇପାରେ । ଏହା ହୃଦ୍‌ପାତରେ ବ୍ୟବହୃତ ହେବା ଉଚିତ ନୁହେଁ  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ  ଏହା ମୁଖ୍ୟତଃ ଏକ ତୃତୀୟ ଶ୍ରେଣୀର ଆଣ୍ଟିଅରିଥମିକ୍ ଔଷଧ । ୨୦୦୯ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡ୍ରୋନେଡେରୋନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହାର ମୂଲ୍ୟ ପ୍ରାୟ ୬୮୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬୭ ପାଉଣ୍ଡ ।
ରାଜକିଶୋର ପ୍ରଧାନ  (୨୦ ଜାନୁଆରୀ ୧୯୩୪ - ୯ ଡିସେମ୍ବର ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରାଜକିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୨୦୧୮ ମସିହାରେ ଟ୍ରେନ୍‌ରୁ ଖସିପଡ଼ି ମୃତ୍ୟୁବରଣ କରିଥିଲେ । ଜନ୍ମ, ପରିବାର ଓ ଶିକ୍ଷା ରାଜକିଶୋର ପ୍ରଧାନ ୧୯୩୪ ମସିହାର ଜାନୁଆରୀ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୈତାରୀ ପ୍ରଧାନ । ରାଜନୈତିକ ଜୀବନ ରାଜକିଶୋର ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାଜକିଶୋର ପ୍ରଧାନ ୨୦୧୮ ମସିହାର ଡିସେମ୍ବର ମାସ ୯ ତାରିଖରେ ମୃତ୍ୟୁବରଣ କରିଥିଲେ । ସେ ଟ୍ରେନ୍‌ରୁ ଖସିପଡ଼ି ମୃତ୍ୟୁବରଣ କରିଥିବା ଅନୁମାନ କରାଯାଏ । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା ।
ଜୟପ୍ରକାଶ ନାରାୟଣ  ୧୧ ଅକ୍ଟୋବର ୧୯୦୨   ୮ ଅକ୍ଟୋବର ୧୯୭୯   (ଲୋକ ନାୟକ ବା ନାମରେ ଲୋକପ୍ରିୟ) ଜଣେ ଚିନ୍ତା ନାୟକ, ଭାରତୀୟ ସ୍ୱାଧୀନତା ସଂଗ୍ରାମୀ ତଥା କମ୍ୟୁନିଷ୍ଟ ରାଜନେତା  । ୧୯୭୦ ଦଶକର ମଧ୍ୟଭାଗରେ ତତ୍କାଳୀନ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧୀଙ୍କ ବିରୁଦ୍ଧରେ ଏକ ଆନ୍ଦୋଳନର ନେତୃତ୍ୱ ନେଇ ସେ ବେଶ ଚର୍ଚ୍ଚିତ ହୋଇଥିଲେ । ତାଙ୍କର ରାଷ୍ଟ୍ରବାଦୀ ସାଥୀ ତଥା ହିନ୍ଦୀ ଭାଷାର ଲେଖକ ରାମବୃକ୍ଷ ବେଣୀପୁରୀ ହେଉଛନ୍ତି ଜୟପ୍ରକାଶଙ୍କ ଜୀବନୀ  "ଜୟପ୍ରକାଶ" ର ରଚୟୀତା । ୧୯୯୯ ମସିହାରେ ସମାଜ ସେବା କ୍ଷେତ୍ରରେ ଜୟପ୍ରକାଶଙ୍କ ଉଲ୍ଲେଖନୀୟ ଅବଦାନ ଯୋଗୁଁ ତାଙ୍କୁ ମରଣୋତ୍ତର ଭାବେ ଭାରତର ସର୍ବୋଚ୍ଚ ବେସାମରିକ ଉପାଧୀ ଭାରତ ରତ୍ନଦ୍ୱାରା ସମ୍ମାନିତ କରାଯାଇଥିଲା । ପାଟଣାର ବିମାନ ବନ୍ଦର, ନୂଆ ଦିଲ୍ଲୀର ବାହୁଦୁର ଶାହା ଜାଫର ମାର୍ଗରେ ଅବସ୍ଥିତ ଏକ ପାର୍କ ଏବଂ ଦିଲ୍ଲୀର ସର୍ବ ବୃହତ ଚିକିତ୍ସାଳୟ ମଧ୍ୟ ଜୟପ୍ରକାଶଙ୍କ ନାମରେ ନାମିତ । ଅଗଷ୍ଟ ୧, ୨୦୧୫ରେ ଛାପ୍ରା-ଦିଲୀ-ଛାପ୍ରା ସାପ୍ତାହିକ ଦୃଗାମୀ ରେଳ ମଧ୍ୟ ଜୟପ୍ରକାଶଙ୍କ ସମ୍ମାନାର୍ଥେ  "ଲୋକନାୟକ ଏକ୍ସପ୍ରେସ"  ନାମରେ ନାମିତ ହୋଇଛି ।
ରୋଜେସା  (ଇଂରାଜୀ ଭାଷାରେ ) ଏକ କ୍ରନିକ ବା ଦୀର୍ଘକାଳୀନ  ରୋଗ ଯେଉଁଥିରେ ମୁହଁର ଚର୍ମ   ପ୍ରଭାବିତ ହୁଏ  । ଏହି ରୋଗ ହେବା ଫଳରେ ମୁଖ ଲାଲ ରଙ୍ଗ  , ବ୍ରଣ   , ଇଡିମା  , ଓ ଟେଲାଞ୍ଜିଏକ୍ଟାସିସ   ଇତ୍ୟାଦି ଦେଖାଯାଏ । ଅଧିକାଂଶ ସମୟରେ ନାକ, ଗାଲ ଓ ଥୋଡ଼ିରେ ଏହା ଦେଖାଯାଏ । ସାଂଘାତିକ ରୋଗରେ ନାକ ବଡ଼ ହୋଇଯାଇ ଲାଲ ଦେଖାଯାଏ ଯାହାକୁ ରାଇନୋଫାଇମା   କୁହାଯାଏ । ରୋଜେସା ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ପରିବାରର ଲୋକଙ୍କର ପୂର୍ବରୁ ଏହି ରୋଗ ଥିଲେ ଅନ୍ୟମାନଙ୍କର ଏହି ରୋଗ ସଙ୍କଟ ରହିପାରେ । କେତେକ କାରକ ଏହି ରୋଗକୁ ସାଂଘାତିକ କରିବା ସମ୍ଭାବନା ରହେ; ସେମାନଙ୍କର ନାମ ଉତ୍ତାପ, ବ୍ୟାୟାମ, ସୂର୍ଯ୍ୟାଲୋକ, ଥଣ୍ତା, ମସଲାପୂର୍ଣ୍ଣ ଖାଦ୍ୟ, ଆଲକୋହୋଲ, ଋତୁବନ୍ଦ, ମାନସିକ ଚାପ   ଓ କର୍ଟିକୋସ୍ଟିରଏଡ କ୍ରିମ   । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ଏହି ରୋଗର ଲକ୍ଷଣ ଉପଶମ ନିମନ୍ତେ ଚିକିତ୍ସା କରାଯାଏ । ମେଟ୍ରୋନିଡାଜୋଲ ଡକ୍‌ସିସାଇକ୍ଲିନ ଓ ଟେଟ୍ରାସାଇକ୍ଲିନ ଆଦି ଆଣ୍ଟିବାୟୋଟିକ ଦେଇ ଏହାର ଚିକିତ୍ସା କରାଯାଏ । ଆଖିରେ ରୋଗ ହେଲେ ଆଜିଥ୍ରୋମାଇସିନ ଆଖି ଡ୍ରପ ପକାଯାଏ । ବ୍ରିମୋନିଡିନ   କ୍ରିମ, ଆଇଭରମେକ୍ଟିନ କ୍ରିମ   ଓ ଆଇସୋଟ୍ରେଟିନଏନ   ଆଦି ଔଷଧ ମଧ୍ୟ ଉପକାର କରେ । ଡର୍ମାବ୍ରାସନ   ବା ଲେଜର ଅପରେଶନ   ମଧ୍ୟ କରାଯାଏ । ସନସ୍କ୍ରିନ   ବ୍ୟବ‌ହାର କରିବାକୁ ଉପଦେଶ ଦିଆଯାଏ । ଜନସଂଖ୍ୟାର ୧ରୁ ୧୦% ଲୋକ ରୋଜେସା ରୋଗରେ ଆକ୍ରାନ୍ତ ହୁଅନ୍ତି । ଏହି ରୋଗୀଙ୍କ ବ‌ୟସ ୩୦ରୁ ୫୦ ବର୍ଷ ମଧ୍ୟରେ ଥାଏ ଓ ମହିଳାମାନେ ଆକ୍ରାନ୍ତ ହୁଅନ୍ତି । ଏହି ରୋଗ ମୂଖ୍ୟତଃ କ‌କେସିଆନମାନଙ୍କୁ   ହୁଏ । ସନ ୧୩୦୦ରେ ପ୍ରକାଶିତ କାଣ୍ଟରବେରି   ଗଳ୍ପମାଳାରେ ଏହି ରୋଗର ଉଲ୍ଲେଖ ଅଛି ଓ ଖ୍ରୀ:ପୂ: ୨୦୦ରେ ଥିଓକ୍ରାଇଟସଙ୍କଦ୍ୱାରା   ମଧ୍ୟ ରଚିତ ହୋଇଥାଇପାରେ ।
ମଲ୍ଟିପ୍ଲସ୍କ୍ଲେରୋସିସ ବା ଏମଏସ  (ରୋଗର ଅନ୍ୟ ନାମ ଡିସ୍ସେମିନେଟେଡ ସ୍କ୍ଲେରୋସିସ ଓ ଏନକେଫାଲାଇଟିସ ଡିସ୍ସେମିନାଟା) ରୋଗରେ ମସ୍ତିସ୍କ ଓ ମେରୁଦଣ୍ଡରେ ଥିବା ସ୍ନାୟୁ କୋଷର ଇନ୍‌ସୁଲେଟିଙ୍ଗ ଆବରଣ ନଷ୍ଟ ହୋଇଯାଏ  । ଏହି ଫଳରେ ଆବରଣ ନଷ୍ଟ ହୁଏ ଓ ସ୍ନାୟୁ ମଣ୍ଡଳ ସମ୍ପର୍କ ସ୍ଥାପନ ନ ହୋଇ ପାରି ଅନେକ ପ୍ରକାର ଚିହ୍ନ ଓ ଲକ୍ଷଣ ପ୍ରକାଶ ପାଏ । ଏହାଯୋଗୁ ଶାରୀରିକ, ମାନସିକ ଓ ସ୍ନାୟୁ ଜନିତ ଚିହ୍ନ ଓ ଲକ୍ଷଣମାନ ଦେଖାଯାଏ । ଦ୍ୱିତ ଦୃଷ୍ଟି, ଗୋଟିଏ ଆଖରେ ଅନ୍ଧତ୍ୱ ବା କଣାଦୋଷ, ଦୂର୍ବଳ ମାଂସପେଶୀ ସ୍ପର୍ଷ ସମସ୍ୟା ଓ ସମନ୍ୱୟ ଅଭାବ ଭଳି ଲକ୍ଷଣମାନ ଦେଖାଯାଏ ।ଏହି ରୋଗ ବିଭିନ୍ନ ପ୍ରକାର ଦେଖାଯାଏ, ନୂଆ ଲକ୍ଷଣ ଏକାନ୍ତ ଭାବରେ ଆସେ ବା ସମୟକ୍ରମେ ବୃଦ୍ଧି ହୁଏ । ଏହାର ସଠିକ କାରଣ ଅଜଣା ହୋଇ ରହିଛି, ଇମ୍ମ୍ୟନି ନଷ୍ଟ ବା ମାୟେଲିନ ଥିବା ସ୍ନାୟୁ କୋଷ ପ୍ରସ୍ତୁତ କରିବାର ଅକ୍ଷମତା ହୋଇପାରେ । ଭୁତାଣୁ ସଂକ୍ରମଣ ଯୋଗୁ ଟ୍ରିଗର ହୋଇ ଜେନେଟିକ, ପରିବେଶ କାରକ ଯୋଗୁ ହୋଇ ପାରେ । ଚିହ୍ନ ଓ ଲକ୍ଷଣ ଦେଖି ଏହି ରୋଗ ନିର୍ଣ୍ଣୟ କରାଯାଏ ସାହାଯ୍ୟକାରୀ ପରୀକ୍ଷାଦ୍ୱାରା ସିଦ୍ଧନ୍ତରେ ଉପନୀତ ହୁଅନ୍ତି । ଏହି ରୋଗ ଆରୋଗ୍ୟ ହେବା ଜଣା ଯାଇନାହିଁ । ରୋଗ ଆକ୍ରମଣ ପରେ କାର୍ଯ୍ୟକଳାପରେ ଉନ୍ନତି ଆଣିବାକୁ ଓ ନୂଆ ଆକ୍ରମଣ ରୋକିବାକୁ ଚେଷ୍ଟା କରାଯାଏ । ଏହି ରୋଗରେ ବ୍ୟବ‌ହାର କରାଯାଉଥିବା ଔଷଧ ସାମାନ୍ୟ କାର୍ଯ୍ୟକାରୀ ହୁଏ ଓ ସ‌ହନ ମଧ୍ୟ ଅଳ୍ପ ହୁଏ । ଶାରୀରିକ ଥେରାପିଦ୍ୱାରା ଶରୀରର କାର୍ଯ୍ୟରେ କିଛି ଉନ୍ନତି ହେବାରେ ସାହାଯ୍ୟ ହୁଏ । କୌଣସି ଉପକାରର ପ୍ରମାଣ ନ ଥିଲେ ମଧ୍ୟ ଅନେକ ଲୋକ ଅଲ୍‌ଟରନେଟ ମେଡିସିନର ସାହାଯ୍ୟ ନିଅନ୍ତି । ଦୀର୍ଘକାଳୀନ ଫଳାଫଳ ଆଗରୁ କ‌ହିହୁଏନି, କିନ୍ତୁ ଅଳ୍ପ ବୟସରୁ ରୋଗ ଆରମ୍ଭ ହେଇଥିବା ମହିଳାମାନଙ୍କର ବା ଆରମ୍ଭରୁ ଅଳ୍ପ କେତେକ ଆକ୍ରମଣ ହୋଇଥିଲେ ବା ପୁନଃପୁନଃ ହେଉଥିଲେ ଭଲ ଫଳ ମିଳେ । ରୋଗ ନ ଥିବା ଲୋକମାନଙ୍କ ଅପେକ୍ଷା ଏହି ରୋଗୀମାନଙ୍କ ଆୟୁଷ ହାରାହାରି ୫ରୁ ୧୦ ବର୍ଷ କମ୍ ହୁଏ । କେନ୍ଦ୍ରୀଯ ସ୍ନାୟୁ ମଣ୍ଡଳରେ ହେଉଥିବା ଅଟୋଇମ୍ମ୍ୟୁ ରୋଗମାନଙ୍କ ମଧ୍ୟରେ ଏହି ଏମଏସ ରୋଗ ଅତି ସାଧାରଣ । ବିଭିନ୍ନ ସ୍ଥାନ ଅନୁସାରେ ଏହି ରୋଗହାର ଅଲଗା ହୁଏ, ସନ ୨୦୧୩ରେ ପୃଥିବୀରେ ୨.୩ ନିୟୁତ ଲୋକଙ୍କୁ ଏହି ରୋଗ ହୋଇଥିଲା । ସନ ୧୯୯୦ରେ ଏହି ରୋଗ ଯୋଗୁ ମୃତ୍ୟୁ ସଂଖ୍ୟା ୧୨,୦୦୦ ହୋଇଥିବା ବେଳେ ସନ ୨୦୧୩ରେ ମୃତ୍ୟୁ ସଂଖ୍ୟ ବଢ଼ିଯାଇ ୨୦,୦୦୦ ହୋଇଥିଲା । କୋଡ଼ିଏରୁ ପଚାଶ ବର୍ଷ ବୟସ ମଧ୍ୟରେ ଏହି ରୋଗ ଆରମ୍ଭ ହୁଏ ଓ ମହିଳାମାନେ ପୁରୁଷଙ୍କ ଅପେକ୍ଷା ୨ଗୁଣ ଅଧିକ ଆକ୍ରାନ୍ତ ହୁଅନ୍ତି । ସନ ୧୮୬୮ ମସିହାରେ ଜିନ୍ ମାର୍ଟିନ୍ ସାର୍କୋ  ପ୍ରଥମେ ଏହି ରୋଗ ବିଷୟରେ ଲେଖିଥିଲେ । ମସ୍ତିଷ୍କ ଓ ମେରୁଦଣ୍ଡର ଶ୍ୱେତ ମ୍ୟାଟରରେ ଅନେକ ସ୍କାର ହେଉଥିବା ଲକ୍ଷ କରି ଏହାର ନାମ ମଲ୍ଟିପ୍ଲ ସ୍କ୍ଲେରୋସିସ ନାମ ଦିଆଯାଇଛି । ଅନେକ ନୂଆ ନିର୍ଣ୍ଣୟ ଓ ଚିକିତ୍ସା ପଦ୍ଧତିର ଅନୁସନ୍ଧାନ ଚାଲିଛି ।
ବ୍ୟାଡ଼୍ ଗାର୍ଲ, ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର । ପ୍ରଭାତ କୁମାର ପ୍ରଧାନ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରଟିର ସଂଳାପ ରଚନା କରିଥିଲେ ବିଜୟ ମଲ୍ଲ । ଜୟ ପ୍ରକାଶ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଲିପି ପରିଡ଼ା, ସମ୍ବିତ ଆଚାର୍ଯ୍ୟ, ବବ୍‌ଲି, ଦିପନ୍, ମିହିର ଦାସ, ଅପରାଜିତା ମହାନ୍ତି, ବିଜୟ ମହାନ୍ତି, ହରିହର ମହାପାତ୍ର, ସଲିଲ ମିତ୍ର, ମୀନକେନ, ବବି ପ୍ରଧାନ, ଜୋତ୍ସାମୟୀ ଖୁଣ୍ଟିଆ, ଗୌରବ, ଭାସ୍କର ପ୍ରଧାନ, ରଞ୍ଜନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟରେ ଲିପି ପରିଡ଼ା- ପରିପୂର୍ଣ୍ଣା ପଟ୍ଟନାୟକ/ବ୍ୟାଡ଼ ଗାର୍ଲ ସମ୍ବିତ ଆଚାର୍ଯ୍ୟ- ପ୍ରିତମ୍ ବବ୍‌ଲି- ପ୍ରଗଳ୍ଭା ଦିପନ୍- ଆବିଷ୍କାର ମିହିର ଦାସ- ଆଦିତ୍ୟ ଚୌଧୁରୀ ଅପରାଜିତା ମହାନ୍ତି- ସୁମନ୍ ଚୌଧୁରୀ ବିଜୟ ମହାନ୍ତି- ପୟୋଧର ପଟ୍ଟନାୟକ ହରିହର ମହାପାତ୍ର ସଲିଲ୍ ମିତ୍ର ମୀନକେତନ ବବି ପ୍ରଧାନ ଜୋତ୍ସାମୟୀ ଖୁଣ୍ଟିଆ ଗୌରବ ଭାସ୍କର ପ୍ରଧାନ ରଞ୍ଜନ ଗୀତ ଓ ସଙ୍ଗୀତ ଏଇ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ ।
ଚିତ୍ରକୋଣ୍ଡା  (କ୍ରମିକ ସଂଖ୍ୟା: ୧୪୭) ମାଲକାନଗିରି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଲିମେଳା  (ବି), ମାଥିଲି ବ୍ଳକ, କୁଡୁମୁଲୁଗୁମ୍ମା ବ୍ଳକ, ଖଇରପୁଟ ବ୍ଳକ ଓ କୋରୁକୁଣ୍ଡା ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଡମ୍ବରୁ ଶିଶାଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁନାଧର କାକାରିଙ୍କଠାରୁ ୨୪୭୩୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମମତା ମାଢ଼ୀ, ବିଜୁ ଜନତା ଦଳ ପ୍ରାର୍ଥୀ ଡମ୍ବରୁ ଶିଶାଙ୍କଠାରୁ ୨୬୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଆଜେଲାଷ୍ଟାଇନ, ଏକ ବିକ୍ରୟ ନାମ ଅପ୍ଟିଭାର୍, ଏକ ଔଷଧ ଯାହା ମୁଖ୍ୟତଃ ଆଲର୍ଜି ରାଇନାଇଟିସ୍  (ହେ ଜ୍ୱର)ର ଚିକିତ୍ସା ପାଇଁ ନାକ ସ୍ପ୍ରେ ଭାବରେ ବ୍ୟବହୃତ ହୁଏ ଏବଂ ଆଲର୍ଜି କଞ୍ଜକ୍ଟିଭାଇଟିସ୍ ପାଇଁ ଆଖିରେ ବୁନ୍ଦା ପକାଯାଏ  ଆଜ୍‌ମା ଏବଂ ଚର୍ମ ରାସ ନିମନ୍ତେ ଏହା ପାଟିରେ ଦିଆଯାଏ  ଆଖିରେ ବ୍ୟବହୃତ ହେଉଥିବା ସମୟରେ କିଛି ମିନିଟ ମଧ୍ୟରେ ଏବଂ ନାକରେ ବ୍ୟବହୃତ ହେଉଥିବା ବେଳେ ଏକ ଘଣ୍ଟା ମଧ୍ୟରେ ଏହାର ପ୍ରଭାବ ଆରମ୍ଭ ହୁଏ  ପ୍ରଭାବ ୧୨ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିଦ୍ରାଳୁ, ସ୍ୱାଦ ପରିବର୍ତ୍ତନ ଏବଂ ଗଳା ଯନ୍ତ୍ରଣା ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ନିରାପଦ କି ନୁହେଁ ତାହା ଅସ୍ପଷ୍ଟ ରହିଛି। ଏହା ଦ୍ୱିତୀୟ ପିଢ଼ୀର ଏକ ଆଣ୍ଟିହିଷ୍ଟାମିନ ଏବଂ ହିଷ୍ଟାମିନ ସ‌ହିତ ଆହୁରି ଅନେକ ପ୍ରଦାହ ମେଡିଏଟରକୁ ଅବରୋଧ କରି କାର୍ଯ୍ୟକ୍ଷନ ହୁଏ । ଆଜେଲାଷ୍ଟାଇନ ୧୯୭୧ ମସିହାର ପେଟେଣ୍ଟ୍ ହୋଇଥିଲା ଏବଂ ୧୯୮୬ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ୨୨ ମିଲିଲିଟର ବୋତଲ ୨୦୧୯ ସୁଦ୍ଧା ମୂଲ୍ୟ ୧୦.୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୮.୪୦ ଆମେରିକୀୟ ଡଲାର ଅଟେ । ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୯୭ତମ ସାଧାରଣତ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା
ଜାତୀୟ ଖାଦ୍ୟ ସୁରକ୍ଷା ନୀତି, ୨୦୧୩    (ଖାଦ୍ୟ ଅଧିକାର ନୀତି) ନାମରେ ମଧ୍ୟ ଜଣା   ହିନ୍ଦୀ:                   ଏକ ଭାରତୀୟ ସଂସଦ ନୀତି ଅନ୍ତର୍ଗତ ଅଟେଯାହାର ଅର୍ଥ ହେଉଛି ଭାରତର ଦୁଇତୃତୀୟାଂଶ ତଥା ୧.୨ ନିୟୁତ ଲୋକଙ୍କୁ ରିହାତି (ସବସିଡ଼) ଦରରେ ଖାଦ୍ୟ ଯୋଗାଇଦେବା  । ଏହା ସେପ୍ଟେମ୍ବର ୧୨, ୨୦୧୩ ମସିହାରେ ଆଇନ ରୂପେ ସ୍ୱାକ୍ଷରିତ ହୋଇଥିଲା । ଏହାର ପୂର୍ବ ପ୍ରଭାବ ଜୁଲାଇ ୫, ୨୦୧୩ରୁ ପଡ଼ିଥିଲା । ଜାତୀୟ ଖାଦ୍ୟ ସୁରକ୍ଷା ନୀତି  ( ୨୦୧୩) ଭାରତର ସଦ୍ୟ ପ୍ରଚଳିତ ଖାଦ୍ୟ ସୁରକ୍ଷା ଯୋଜନାକୁ ପରିବର୍ତ୍ତନ ହୋଇଥିଲା  । ମଧ୍ୟାହ୍ନ ଭୋଜନ କାର୍ଯ୍ୟକ୍ରମ, ସମ୍ମିଳିତ ଶିଶୁ ବିକାଶ ସେବା ଏବଂ ସାଧାରଣ ବଣ୍ଟନ ଏହି ଯୋଜନାର ଅନ୍ତର୍ଗତ ଅଟେ । ଆହୁରି ମଧ୍ୟ ୨୦୧୩ ମାତୃତ୍ୱ ଅଧିକାରକୁ ସ୍ୱୀକାର କରେ । ମଧ୍ୟାହ୍ନ ଭୋଜନ କାର୍ଯ୍ୟକ୍ରମ ଏବଂ ସମ୍ମିଳିତ ଶିଶୁ ବିକାଶ ସେବା ଯୋଜନାଗୁଡ଼ିକ ସମସ୍ତଙ୍କ ପାଇଁ ହୋଇଥିଲେ ମଧ୍ୟ ପିଡିଏସ ବ୍ୟବସ୍ଥା କେବଳ ଭାରତର ଦୁଇତୃତୀୟାଂଶ ଲୋକଙ୍କଠାରେ ସୀମିତ ।(୭୫% ଗ୍ରାମାଞ୍ଚଳ ଏବଂ ୫୦% ସହରାଞ୍ଚଳରେ) ଏହି ବିଲ୍ ଅଧିନରେ ସାଧାରଣ ବଣ୍ଟନ ବ୍ୟବସ୍ଥାର ଉପଭୋକ୍ତାମାନଙ୍କୁ ପ୍ରତି ବ୍ୟକ୍ତିଙ୍କୁ ୫ କିଲୋଗ୍ରାମ ଆକାରରେ ନିମ୍ନଲିଖିତ ମୂଲ୍ୟସୂଚୀ ଆଧାରରେ ଖାଦ୍ୟଶସ୍ୟ ମିଳିବ: ଚାଉଳ 3  {{ /30  {{ }}}}  ପ୍ରତି କିଲୋ ଗହମ 2  {{ /20  {{ }}}}  ପ୍ରତି କିଲୋ ମୋଟା ଦାନା ଯୁକ୍ତ ଶସ୍ୟ  (ବାଜରା) 1  {{ /10  {{ }}}}  ପ୍ରତି କିଲୋ । ଗର୍ଭବତୀ ମହିଳା, ସ୍ତନ୍ୟପାନ କରୋଉଥିବା ମା ', ଏବଂ ନିର୍ଦ୍ଦିଷ୍ଟ ପ୍ରକାରର କିଛି ଶିଶୁ ଦୈନିକ ମାଗଣା ଖାଦ୍ୟ ପାଇବା ପାଇଁ ଯୋଗ୍ୟ ହେବେ । ଏହି ବିଲ୍ ଅତ୍ୟନ୍ତ ବିବାଦୀୟ ଅଟେ । ଏହା ଡିସେମ୍ବର ୨୨, ୨୦୧୧ରେ ପାର୍ଲ୍ୟାମେଣ୍ଟରେ ଉପସ୍ଥାପିତ ହୋଇଥିଲା ଏବଂ ରାଷ୍ଟ୍ରପତିଙ୍କ ଅଧ୍ୟାଦେଶ ମାଧ୍ୟମରେ ଜୁଲାଇ ୫, ୨୦୧୩ମସିହାରେ ପ୍ରବର୍ତ୍ତିତ ହୋଇଥିଲା । ବୈଶିଷ୍ଟ୍ୟ ଉଦ୍ଦେଶ୍ୟ ବ୍ୟପକତା ଆହୁରି ଦେଖନ୍ତୁ ଖାଦ୍ୟ ଅଧିକାର ଓଡ଼ିଶା ଖାଦ୍ୟ ସୁରକ୍ଷା ନୀତି, ୨୦୧୩ ସାଧାରଣ ବଣ୍ଟନ ବ୍ୟବସ୍ଥା ଟିପ୍ପଣୀଗୁଡ଼ିକ ଆଧାର ବାହ୍ୟ ଲିଙ୍କ ସରକାରୀ ଦସ୍ତାବିଜ , 2011; . 132 2011  ( 2011) 2021-04-11 . , 2011 2019-08-02 . , . 2,2012 ,  (2012-13),  ,2011,2013 , .,  " ,"  , 7, 2013 5, 2015, . , 2013, 3037, 11, 2013 4, 2016, . , 2013  ( 2013) , 2, 2013 , : ,2013 , . 7 2013, 5, 2013 27, 2018, . , 2013, . 109 2013, 2015-08-30 . , 2013, . 109- 2013, 26, 2013 4, 2016, . , . - 04/0007/2003-13,10, 2013 . ,3105, 16, 2013  " ,"  , 27, 2013  " " ,. ,3 2013 , : , 2014  " ,"  , 28, 2014 ମିଡ଼ିଆ କଭରେଜ ଏବଂ ମନ୍ତବ୍ୟ , " 2013" ,22, 2013 19, 2014, . , " & : ,"  , 8, 2013   .    " ?
ରମେଶ ଭେଲୁସ୍କର ଗୋଆର ଜଣେ କୋଙ୍କଣୀ କବି ତଥା ସାହିତ୍ୟିକ ଥିଲେ । ଅକ୍ଟୋବର ୨୧, ୨୦୧୮ ମସିହାରେ ତାଙ୍କର ଦେହାନ୍ତ ହୋଇଥିଲା । ପୃଷ୍ଠଭୂମି ଭେଲୁସ୍କର ୩୩ ବର୍ଷ ଧରି ସ୍କୁଲ ଶିକ୍ଷକ ଥିଲେ ଏବଂ କୋଙ୍କଣୀ, ମରାଠୀ ଏବଂ ହିନ୍ଦୀ ଭାଷାର ଶିକ୍ଷା ଦେଇଥିଲେ । ଭେଲୁସ୍କର ପିଲାମାନଙ୍କ ପାଇଁ କବିତା, ପ୍ରବନ୍ଧ, ଉପନ୍ୟାସ ଏବଂ ନାଟକ ଲେଖିଛନ୍ତି । ଭୁବନେଶ୍ୱରରେ ଥିବାବେଳେ ଦିଲ୍ଲୀରେ କଳାର ପ୍ରଶଂସା ବୁଝିବା ପାଇଁ ବଙ୍ଗାଳୀ ଅଧ୍ୟୟନ କରିବା ସମୟରେ ସେ ଉତ୍ତରପ୍ରଦେଶର ଜନ୍ମିତ ମିଥିଳେଶ କୁମାରୀ ଶ୍ରୀବାସ୍ତବଙ୍କୁ ଭେଟିଥିଲେ, ଏବଂ ସେ ୧୯୮୨ ମସିହାରେ ତାଙ୍କୁ ବିବାହ କରିଥିଲେ । ଆଗ୍ରହ ଓ କୌଶଳ ସେ ଭାରତୀୟ ଶାସ୍ତ୍ରୀୟ କଣ୍ଠରେ ତାଲିମ ପ୍ରାପ୍ତ ହୋଇଥିଲେ ଏବଂ ବିଭିନ୍ନ ନାଟକରେ ମଧ୍ୟ ଅଭିନୟ କରିଥିଲେ । ଭେଲୁସ୍କର, ସନ୍ଥ ତୁକାରାମଙ୍କ  "ଅଭଙ୍ଗ"  ଏବଂ ରବୀନ୍ଦ୍ରନାଥ ଟାଗୋରଙ୍କ ଗୀତାଞ୍ଜଳୀକୁ କୋଙ୍କଣୀ ଭାଷାରେ ଅନୁବାଦ କରିଥିଲେ ଏବଂ ପର୍ତ୍ତୁଗୀଜ୍ କବି କାର୍ଲୋସ ଡ୍ରାମୋଣ୍ଡ ଦେ ଆଣ୍ଡ୍ରେଡଙ୍କ କାର୍ଯ୍ୟକୁ ହିନ୍ଦୀ ଭାଷାରେ ଅନୁବାଦ କରିଥିଲେ । ଲେଖା ବାବଦରେ ୨୦୧୦ ମସିହାରେ ଅପଲୋଡ୍ ହୋଇଥିବା ଏକ ଭିଡିଓରେ ପଣ୍ଡିତ ତଥା ଲେଖକ ଡ଼ଃ ନନ୍ଦକୁମାର କାମତ, ଭେଲୁସ୍କାର ବିଷୟରେ କହିଛନ୍ତି: ଗୋମେର ଜଣାଶୁଣା ଆଧୁନିକ କୋଙ୍କଣୀ କବିମାନଙ୍କ ମଧ୍ୟରୁ ରମେଶ ଭଗବନ୍ତ ଭେଲୁସ୍କର ଅନ୍ୟତମ । ସାହିତ୍ୟ ଏକାଡେମୀ ପୁରସ୍କାର ବିଜେତା ଭେଲୁସ୍କରଙ୍କର ଅନେକ କୋଙ୍କଣୀ ଓ ଏକ ହିନ୍ଦୀ କବିତା ସଂଗ୍ରହ ରହିଛି ଏବଂ ସେ କୋଙ୍କଣୀ ଲୋକନୃତ୍ୟ ଏବଂ ପୁରାଣ ଉପାଦାନଗୁଡିକ ପରିଚିତ କରାଇବା ଏବଂ ଏକ ନୂତନ ଇକୋରେଟିକ୍ ଏବଂ ଇକୋଷ୍ଟେଟିକ୍ ଋଢ଼ି ପ୍ରଦାନ କରିବା ପାଇଁ ଅଗ୍ରଦୂତ ଭାବରେ ଜଣାଶୁଣା । ଭେଲୁସ୍କରଙ୍କ ପାଖରେ  "ସଂସ୍କୃତ, ହିନ୍ଦୀ, ମରାଠୀ ଏବଂ ଇଂରାଜୀ ପରି ଭାଷାର ଅନୁବାଦ ସହିତ ୨୫ଟି ଅଦ୍ଭୁତ ପୁସ୍ତକ ଥିଲା"  ଏବଂ ତାଙ୍କର କିଛି ପୁସ୍ତକରେ ଜେନ କବିତା ଏବଂ ପାଣ୍ଡୁରାଙ୍ଗ  (2014) ଅନ୍ତର୍ଭୁକ୍ତ ଥିଲା  । ପୁରସ୍କାର ତାଙ୍କ ପୁରସ୍କାର ମଧ୍ୟରେ ମୋନି ଭ୍ୟୋଥା  (୧୯୭୮-୭୯), ମୋର୍ପାଖମ  (୧୯୮୦) ପାଇଁ କୋଙ୍କଣୀ ଭାଷା ମଣ୍ଡଳ ପୁରସ୍କାର, ୧୯୮୧ ମସିହାରେ କୋଙ୍କଣୀ ଭାଷା ମଣ୍ଡଳ ନେହେରୁ ପୁରସ୍କାର ଏବଂ ଭୁଙ୍କ ଭୁଙ୍କ ଭିଶୁ  (୧୯୮୨-୮୩) ପାଇଁ କଳା ଏକାଡେମୀ ପୁରସ୍କାର ପାଇଥିଲେ  । ତାଙ୍କର ପ୍ରଥମ କୋଙ୍କଣୀ କବିତାର ସଂଗ୍ରହ, ମୋର୍ପାଖମ ୧୯୭୯ ମସିହାରେ ପ୍ରକାଶିତ ହୋଇଥିଲା । ସେ ୧୯୮୯ ମସିହାରେ କବିତା ସଂକଳନ, ଶୌଲଗୋରୀ ପାଇଁ ଭାରତୀୟ ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ପରେ ୨୦୧୧ ମସିହାରେ ସେ ନିଜର କବିତା ସଂଗ୍ରହ ସମଦ୍ରମୁଦ୍ରିକା ପାଇଁ ଭାରତ ମାନବ ସମ୍ବଳ ବିକାଶ ମନ୍ତ୍ରଣାଳୟ ତରଫରୁ  "ଅଣ-ହିନ୍ଦୀ"  ହିନ୍ଦୀ ଲେଖକ ପୁରସ୍କାର ପାଇଥିଲେ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ସପ୍ତମ ନକ୍ଷତ୍ର ହେଉଛି ପୁନର୍ବସୁ । ରାଶିଚକ୍ର  (ଅପମଣ୍ଡଳ)ରେ ମିଥୁନରାଶିରେ ୨୦ ଡିଗ୍ରୀରୁ କର୍କଟ ରାଶି ମଧ୍ୟରେ ୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ପୁନର୍ବସୁ ନକ୍ଷତ୍ର ପାଞ୍ଚଗୋଟି ତାରାର  ( :  ) &  ( :  ) ସମାହାର  । ଏହି ତାରାପୁଞ୍ଜ ଏକ ଧନୁ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ପୁନର୍ବସୁ । ପୁନର୍ବସୁ ରାଶିଚକ୍ରରେ ମିଥୁନ  (ରାଶି)ରେ ୨୦ ଡିଗ୍ରୀରୁ କର୍କଟ ରାଶି ମଧ୍ୟରେ ୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ  । ବୃହସ୍ପତି ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ରଜ ଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ପୁନର୍ବସୁ ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ ବୈଶ୍ୟ । ପୁନର୍ବସୁ ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ଧୈର୍ଯ୍ୟବାନ, ଜ୍ଞାନୀ ଏବଂ ସରଳ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ପୁନର୍ବସୁ ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ଆର୍ମୋଡାଫିନିଲ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ , ଏକ ଔଷଧ ଯାହା ନିଦ୍ରାବେଶ, ଅବରୋଧକାରୀ ଶୟନ ଶ୍ୱାସରୋଧ ଏବଂ ପାଳି-କାମ ଶୋଇବା ରୋଗ ପାଇଁ ବ୍ୟବହୃତ ହୁଏ । କ୍ରନିକ୍ ରୋଗ ସହିତ ଜଡିତ ଥକ୍କାପଣ ପାଇଁ ଏହା ମଧ୍ୟ ଅଧ୍ୟୟନ କରାଯାଇଛି। ଏହା ପାଟିରେ ଦିଆଯାଏ । ଏହାର ସୁଖାଭାସ  (ଇଉଫୋରିଆ) ପ୍ରଭାବ ପାଇଁ ଚିତ୍ତାକର୍ଷକ ଭାବରେ ବ୍ୟବହୃତ ହୋଇପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଚିନ୍ତା, ଅଇ, ଭୋକ କମିବା, ଦୃତ ହୃଦଗତି ଏବଂ ଶୋଇବା ବ୍ୟାଘାତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, ସାଇକୋସିସ୍, ଆତ୍ମହତ୍ୟା ଏବଂ ଷ୍ଟିଭେନ୍ସ-ଜନସନ ସିଣ୍ଡ୍ରୋମ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ହେଉଛି  ( ଆର) -  (-) - ମୋଡାଫିନିଲ‌ର ମୋଡାଫିନିଲର ଏନାନସିଓମର  । ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ମାସକୁ ୨୫୦ ମିଗ୍ରା ବଟିକା ୨୦୨୨ ସୁଦ୍ଧା ମୂଲ୍ୟ ପ୍ରାୟ ୩୨ ଡଲାର ଅଟେ । ଯୁକ୍ତରାଷ୍ଟ୍ରରେ ଏହା ଏକ କାର୍ଯ୍ୟସୂଚୀ ଚତୁର୍ଥ   ନିୟନ୍ତ୍ରିତ ପଦାର୍ଥ ।
ଉଇକିବିଦ୍ୟାଳୟ : ଏକ ଉଇକି ପରିଯୋଜନା ଅଟେ, ଯାହାର ସଞ୍ଚାଳନ ଉଇକିମିଡ଼ିଆ ସଂସ୍ଥାନ କରିଥାଏ । ଏହାର ଉଦ୍ଦେଶ୍ୟ ନିଶୁଳ୍କ ସଖିବାର ସାମଗ୍ରୀ ଏବଂ ଲୋକମାନଙ୍କୁ ସହଯୋଗ ଦେଇଥାଏ । ଏହା ଉଇକିପିଡ଼ିଆରୁ ବହୁତ ଅଲଗା ଏବଂ ଜଣା ଯାଇଥିବା ପାଠ୍ୟକ୍ରମ ଏବଂ ଅଭ୍ୟାସ ପରି ପ୍ରସ୍ତୁତ କରିଥାଏ । ଇତିହାସ ଉଇକିପିଡ଼ିଆ ବେଟା ଏବଂ ଇଂରାଜୀ ଭାଷାରେ ଉଇକିବିଦ୍ୟାଳୟର ଆରମ୍ଭ ଅଧିକାରୀକ ରୂପେ 15 ଅଗଷ୍ଟ 2006 ମସିହାରେ ହୋଇଥିଲା । କିନ୍ତୁ ଏହାର ବିଚାର ଉଇକିପୁସ୍ତକ ପରିଯୋଜନା ଭିତରେ ହୋଇଥିଲା , ସେତେବେଳେ ବହୁ ଲେଖାକୁ ହଟେଇବା ପାଇଁ ନାମଙ୍କିତ କରାଯାଇଥିଲା । ଯାହାପରେ ଏହାକୁ ଏକ ଅଲଗା ପରିୟୋଜନା ରୂପେ ବନେଇବାର ପ୍ରସ୍ତାବ ରଖାଗଲା ଏବଂ ଖୁବ ଶୀଘ୍ର ଏହା ଏକ ଉଇକିମିଡ଼ିଆର ପରିୟୋଜନା ରୂପେ ଆରମ୍ଭ ହୋଇଗଲା । ଏଥିପାଇଁ ଦୁଇଟି ପ୍ରସ୍ତାବ ତିଆରି ହୋଇଥିଲା, ଯେଉଁଥିରେ ପ୍ରଥମ 2005 ମସିହାରେ ହୋଇଥିଲା, ଯାହାକୁ ସ୍ୱୀକାର କରାଗଲା ନାହିଁ ଏବଂ ସେହି ପ୍ରସ୍ତାବର ବଦଳ ରୂପ 2006 ମସିହାରେ ସ୍ୱୀକୃତି କରିଦିଆ ଗଲା । ଏହି ପରିଯୋଜନକୁ ତିଆରି ହେବାର ଘୋଷଣା ଉଇକିମାନିଆ 2006ରେ କରାଯାଇଥିଲା ।
ଶ୍ୟାମାଚନ୍ଦ୍ର ତ୍ରିପାଠୀ  (୧ ମାର୍ଚ୍ଚ ୧୮୯୩ - ମୃତ୍ୟୁ ୧୮ ଅଗଷ୍ଟ ୧୯୫୧), ଜଣେ ଶିକ୍ଷାବିତ ଓ ପ୍ରଶାସକ ଥିଲେ  । ସେ ରେଭେନ୍ସା ମହାବିଦ୍ୟାଳୟର ପ୍ରଥମ ଓଡ଼ିଆ ତଥା ଭାରତୀୟ ଅଧ୍ୟକ୍ଷ ଥିଲେ ଏବଂ ଓଡ଼ିଶା ରାଜ୍ୟର ପ୍ରଥମ ଉଚ୍ଚଶିକ୍ଷା ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ଉତ୍କଳ ବିଶ୍ୱବିଦ୍ୟାଳୟ ପ୍ରତିଷ୍ଠା କରିବାରେ ତାଙ୍କର ପ୍ରମୁଖ ଅବଦାନ ରହିଥିଲା । ଜୀବନୀ ଶ୍ୟାମାଚନ୍ଦ୍ର, ୧୮୯୩ ମସିହା ମାର୍ଚ୍ଚ ୧ ତାରିଖ ଦିନ ମୟୂରଭଞ୍ଜ ଜିଲ୍ଲାର ଉଦଳା ଅନ୍ତର୍ଗତ ମାଧପୁର ଗାଁରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଚିନ୍ତାମଣି ତ୍ରିପାଠୀ ଓ ମାତାଙ୍କ ନାମ ସଖୀ ଦେବୀ । ସେ ୧୯୧୦ ମସିହାରେ ବାରିପଦାର ମହାରାଜା କୃଷ୍ଣଚନ୍ଦ୍ର ଉଚ୍ଚ ବିଦ୍ୟାଳୟରୁ ମାଟ୍ରିକ ପାସ କରିଥିଲେ । ତା ପରେ ରେଭେନ୍ସା ମହାବିଦ୍ୟାଳୟରୁ ଆଇ.ଏସ.ସି ଓ କଲିକତାର ପ୍ରେସିଡେନସି କଲେଜରୁ ୧୯୧୪ମସିହାରେ ପଦାର୍ଥ ବିଜ୍ଞାନ ଅନର୍ସ ରଖି ସ୍ନାତକ ବିଜ୍ଞାନ ପାସ କରିଥିଲେ । ଏହି ପରିକ୍ଷାରେ ସେ ସମଗ୍ର କଲିକତା ବିଶ୍ୱବିଦ୍ୟାଳୟରେ ଦ୍ୱିତୀୟ ସ୍ଥାନ ଅଧିକାର କରିଥିଲେ । ବିହାର ଓ ଓଡ଼ିଶା ସରକାରଙ୍କ ତରଫରୁ ବୃତ୍ତି ପାଇ, ସେ ଲଣ୍ଡନର କେମ୍ବ୍ରିଜ ବିଶ୍ୱବିଦ୍ୟାଳୟକୁ ପଢିବାକୁ ଯାଇଥିଲେ । ସେଠାରେ ସେ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଓ ଟ୍ରାଇପସ ଡିଗ୍ରୀ ହାସଲ କରି ୧୯୧୯ ମସିହାରେ ଓଡ଼ିଶା ଫେରିଥିଲେ । ଇଂରେଜ ସରକାର ତାଙ୍କୁ ରେଭେନ୍‌ସା କଲିଜିଏଟ ସ୍କୁଲର ପ୍ରଧାନଶିକ୍ଷକ ଭାବରେ ନିଯୁକ୍ତି ଦେଲେ । ୧୯୨୧ରେ ସେ ରେଭେନ୍ସା ମହାବିଦ୍ୟାଳୟରେ ପ୍ରଦାର୍ଥ ବିଜ୍ଞାନର ପ୍ରଫେସର ଭାବରେ ନିଯୁକ୍ତ ହେଲେ । ୧୯୨୪ମସିହାରେ ବନ୍ଧୁ ତଥା ମୟୂରଭଞ୍ଜର ମହାରାଜା ପୂର୍ଣ୍ଣଚନ୍ଦ୍ର ଭଞ୍ଜଦେଓଙ୍କଠାରୁ ଏକ ଲକ୍ଷ ଟଙ୍କା ଆର୍ଥିକ ସହାୟତା ଆଣି ରେଭେନ୍ସା ମହାବିଦ୍ୟାଳୟରେ ଏକ ପାୱର ପ୍ଲାଣ୍ଟ ସ୍ଥାପନ କରି, କଲେଜକୁ ଆଲୋକିତ କରିଥିଲେ । ପ୍ରଫେସର ଭାବରେ ସେ ନ 'ବର୍ଷ କାର୍ଯ୍ୟ କରିଥିଲେ । ତାପରେ ସେ ୬ବର୍ଷ କାଳ, ବିହାର ଓ ଓଡ଼ିଶା ରାଜ୍ୟ ଉଚ୍ଚଶିକ୍ଷା ବିଭାଗର ଉପନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୧୯୩୬ ମସିହା ଜାନୁଆରୀ ୧୭ତାରିଖରେ ସେ ରେଭେନ୍ସା ମହାବିଦ୍ୟାଳୟର ଅଧ୍ୟକ୍ଷ ଭାବରେ ନିଯୁକ୍ତ ହେଲେ । ତାଙ୍କ ପୂର୍ବରୁ ଏହି ପଦବୀରେ କେବଳ ଇଂରେଜମାନେ ହିଁ ଅବସ୍ଥାପିତ ଥିଲେ । ୧୯୩୮ମସିହାରେ ସେ ସ୍ୱାଧୀନ ଓଡ଼ିଶା ରାଜ୍ୟର ପ୍ରଥମ ଉଚ୍ଚଶିକ୍ଷା ନିର୍ଦ୍ଦେଶକ ଭାବରେ ନିଯୁକ୍ତ ହେଲେ । ୧୯୪୮ମସିହାରେ ଏହି ପଦବୀରୁ ଅବସର ନେଇଥିଲେ । ସେହି ବର୍ଷ ତାଙ୍କୁ କେନ୍ଦ୍ର ପବ୍ଲିକ ସର୍ଭିସ କମିଶନର ଅଧ୍ୟକ୍ଷ ଭାବରେ ନିଯୁକ୍ତି ମିଳିଲା । ବର୍ଷେ ପରେ, ରାଜସ୍ଥାନ ପବ୍ଳିକ ସର୍ଭିସ କମିସନ ଭାବରେ ନିଯୁକ୍ତ ପାଇ, ଜୟପୁର ଗଲେ । ସେହି ଜୟପୁରରେ ରହଣି କାଳରେ ୧୯୫୧ମସିହା ଅଗଷ୍ଟ ୧୮ତାରିଖରେ ତାଙ୍କର ପରଲୋକ ଘଟିଥିଲା । ଉତ୍କଳ ବିଶ୍ୱବିଦ୍ୟାଳୟ ସ୍ଥାପନା ୧୯୪୧-୧୯୪୬ମସିହା ପର୍ଯ୍ୟନ୍ତ କୃଷ୍ଣଚନ୍ଦ୍ର ଗଜପତିଙ୍କ ନେତୃତ୍ୱ ସରକାରରେ ଗୋଦାବରୀଶ ମିଶ୍ର ଶିକ୍ଷାମନ୍ତ୍ରୀ ଓ ମୌଲବୀ ଶୋଭନ୍ ଖାନ୍ ଆଇନ ମନ୍ତ୍ରୀ ଥିଲେ । ଏହି ସମୟରେ ଓଡ଼ିଶାରେ ଏକ ବିଶ୍ୱବିଦ୍ୟାଳୟରେ ଆବଶ୍ୟକତାକୁ ଅନୁଭବ କରି, ସରକାର ସେତେବେଳର ଉଚ୍ଚଶିକ୍ଷା ନିର୍ଦ୍ଦେଶକ ଶ୍ୟାମାଚନ୍ଦ୍ର ତ୍ରିପାଠୀଙ୍କ ଉପରେ ଉତ୍କଳ ବିଶ୍ୱବିଦ୍ୟାଳୟ ବିଲ ପ୍ରସ୍ତୁତ କରିବାର ଦାୟିତ୍ୱ ନ୍ୟସ୍ତ କଲେ । ପ୍ରଧାନମନ୍ତ୍ରୀଙ୍କ ଅନୁମୋଦନ କ୍ରମେ ଶ୍ୟାମାଚନ୍ଦ୍ର ମାନ୍ଦ୍ରାଜ ବିଶ୍ୱବିଦ୍ୟାଳୟର ରେଜିଷ୍ଟାର ମେକଲିନଙ୍କୁ ଡାକି ଚିଠା ପ୍ରସ୍ତୁତ କରିଥିଲେ । ଶିକ୍ଷାମନ୍ତ୍ରୀ ଗୋଦାବରୀଶ ମିଶ୍ର, ୧୯୪୩ ମସିହା ଜୁନ ୩୦ତାରିଖରେ ବିଧାନ ସଭା (ରେଭେନ୍ସା ମହାବିଦ୍ୟାଳୟର ଆଜିର ଆସେମ୍ବ୍ଲି ହଲ)ରେ ଏହି ବିଲ ପ୍ରସ୍ତାବ ଉପସ୍ଥାପନ କରିଥିଲେ  । ୬୦ସଭ୍ୟ ବିଶିଷ୍ଟ ବିଧାନ ସଭାରେ ଏହି ବିଲକୁ ପୂର୍ଣ୍ଣ ସମର୍ଥନ ମିଳିଥିଲା । ରାଜ୍ୟପାଳ ହଥର୍ଣ୍ଣ ଲୁଇସ୍ ବିଲକୁ ଅନୁମୋଦନ କରିବା ପରେ ଏହା ଆଇନରେ ପରିଣିତ ହୋଇଥିଲା । ୧୯୪୩ ମସିହା ଅଗଷ୍ଟ ୨ ତାରିଖରେ ବିଶ୍ୱବିଦ୍ୟାଳୟର ଶୁଭଉଦଘାଟନ କରାଯାଇ  ଉତ୍କଳ ବିଶ୍ୱବିଦ୍ୟାଳୟ  ଭାବେ ନାମିତ କରାଯାଇଥିଲା । ରେଭେନ୍ସା ମହାବିଦ୍ୟାଳୟର ପ୍ରାଣୀବିଜ୍ଞାନ ବିଭାଗରେ ୧୯୪୩ ମସିହା ନଭେମ୍ବର ୨୭ତାରିଖ ଦିନ  ଉତ୍କଳ ବିଶ୍ୱବିଦ୍ୟାଳୟ ର କାର୍ଯ୍ୟରମ୍ଭ ହୋଇଥିଲା ।
ତୁ ମୋରି ପାଇଁ, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦିବ୍ୟ ଜ୍ୟୋତି, ଚିତ୍ତରଞ୍ଜନ ପୃଷ୍ଟି ଏବଂ ଅଶୋକ ସାହୁ । ଦିପ୍ତିମୟୀ ମହାନ୍ତି ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଜୟପ୍ରକାଶ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଏବଂ ଲିପି ପରିଡ଼ା । ମିହିର ଦାସ, ରୁନୁ ପରିଜା, ଜର୍ଜ ତିଆଡ଼ି, ଅନିତା ଦାସ, ଜୟୀରାମ ସାମଲ, ହରିହର ମହାପାତ୍ର, ଉତ୍ତମ ମହାନ୍ତି, ରିମ୍‌ଝିମ୍, ନିରଞ୍ଜନ ପତି, ସଲିଲ୍ ମିତ୍ର, ସାତ୍ୟକି ମିଶ୍ର, ମିଟୁ ମିଥୁନ, ବ୍ରଜ ସିଂହ, ସଂଗ୍ରାମ, ଶୁଭଙ୍କର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର ଲିପି ପରିଡ଼ା ମିହିର ଦାସ ରୁନୁ ପରିଜା ଜର୍ଜ ତିଆଡ଼ି ଅନିତା ଦାସ ଜୟୀରାମ ସାମଲ ହରିହର ମହାପାତ୍ର ଉତ୍ତମ ମହାନ୍ତି ରିମ୍‌ଝିମ୍ ନିରଞ୍ଜନ ପତି ସଲିଲ୍ ମିତ୍ର ସାତ୍ୟକି ମିଶ୍ର ମିଟୁ ମିଥୁନ ବ୍ରଜ ସିଂହ ସଂଗ୍ରାମ ଶୁଭଙ୍କର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ଓ ଜୟପ୍ରକାଶ ମହାନ୍ତି । ବିଜୟ ମଲ୍ଲ, ଅରୁଣ ମନ୍ତ୍ରୀ, ଜୟପ୍ରକାଶ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ତପୁ ମିଶ୍ର, ଶକ୍ତି ମିଶ୍ର, ଜୟପ୍ରକାଶ ମହାନ୍ତି, ସଞ୍ଜୁ ମହାନ୍ତି, ସୌରଭ, ଶ୍ରୀଚରଣ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିରେ କଣ୍ଠଦାନ କରିରଥିଲେ ।